‘Kami Ada Keluarga Yang Perlu Ditanggung’ – Krew Filem Masih Menunggu Langkah ‘Proaktif’ FINAS

Setahun lebih sudah kita dihadapkan dengan wabak yang seperti tiada penghujung. Dunia berada dalam zaman gelap yang tiada siapa dapat jangka. Dengan ekonomi yang tidak menentu dan hidup dalam nafas yang berliku. Hanya ada tinggal satu jalan buat semua orang, iaitu terus berjuang untuk kekal hidup.

Bagi Rabbani Sujak, seorang Pereka Produksi dan Pengarah Seni yang berumur 28 tahun. Dia tidak menyangka bahawa akan melalui satu zaman huru hara. Katanya, kehidupan berjalan begitu baik sebelum ini, tetapi tiba-tiba kebebasan kita direntap dengan sekelip mata, “dan tiada siapa sangka kita akan diuji sekeras ini.”

Dia seperti insan lain, sedang berjuang untuk hidup. Bekerja sebagai krew di belakang tabir dengan mengharapkan rezeki dari pengambaran filem. Dia  mengeluh nasib yang ditimpa olehnya dan kumpulan krew belakang tabir yang lain kepada sebuah institusi yang sepatutnya berjuang untuk kelangsungan hidup mereka.

A post shared by Rabbani Sujak (@rabbanisujak)

Pada 1 Februari 2021 yang lalu, dia ada menulis mesej panjang lebar kepada Perbadanan Pembangunan Filem Nasional Malaysia (FINAS) agar nasibnya dan beberapa pembikin filem yang lain didengar. Dia meminta agar mereka diberi kebenaran untuk menyambung kerja-kerja pengambaran yang tertangguh dengan prosedur operasi standard yang ketat (SOP).

Beberapa hari selepas itu, FINAS ada mengeluarkan kenyataan bahawa institusi itu sudah menghantar surat kepada pihak Majlis Keselamatan Negara (MKN) untuk diberi ruang agar kerja-kerja produksi boleh dijalankan. Penulis terpanggil untuk mendengar secara dekat kisah Rabbani Sujak dan kesan yang menimpa krew belakang tabir yang jarang didendang.

Berikut adalah temubual yang dibuat secara atas talian bersama Rabbani Sujak.

Covid-19 telah menyebabkan beberapa orang risau dengan situasi mereka. Bagaimana anda melihat keadaan ini dari sudut pandang anda?

Pada pandangan saya, situasi ini membimbangkan semua pihak. Seperti yang kita maklum, kerajaan mengadakan Perintah Kawalan Pergerakan (PKP) bagi membendung wabak COVID-19. Perlaksanaan PKP menyebabkan hampir semua sektor ekonomi terjejas.

Ada yang tidak dibenarkan bekerja, ada yang disarankan bekerja dari rumah, ada yang dikurangkan waktu bekerja, diberhentikan kerja dan tidak lupa juga yang terpaksa menutup bisnes mereka. Hal ini membuntukan semua orang tentang masa hadapan yang bakal mereka tempuh.

Dalam kelompok mereka yang risau ini, terdapat juga penggiat filem dan anak seni. Adakah anda aktivis seni yang berada di kalangan mereka yang terkesan akibat COVID-19?

Ya, saya adalah salah seorang pekerja filem dan produksi yang terjejas dalam kalangan penggiat seni yang lain. Pada 11 januari lalu, kerajaan memutuskan untuk menjalankan Perintah Kawalan Pergerakan (PKP) fasa ke-2 dalam tempoh yang singkat dan perancangan yang separuh masak. Mengapa saya katakan ianya separuh masak? Kenderaan di atas jalanraya sesak seperti sediakala, gedung besar dan pasaraya masih dibuka dan sektor perkilangan dan pembinaan yang umum tahu menyumbang kluster penyebaran virus terbesar juga dibenarkan beroperasi.

Ketika perlaksanaan PKP fasa ke-2  ini, saya masih dalam kontrak penggambaran filem tempatan yang sudah masuk hari ke-7 daripada jumlah 26 hari bekerja. Aktiviti penggambaran filem kami dihentikan serta merta dan sehingga ke hari ini, kami masih menunggu tarikh untuk bekerja kembali.

Kita selalu dengar masalah yang diutarakan daripada kumpulan pelakon/pengarah. Namun amat jarang yang bercerita mengenai krew filem. Bagi anda, apakah kesan besar kepada krew filem apabila pengambaran tidak dapat dijalankan?

Kesan terbesar bagi pekerja filem apabila penggambaran tidak dapat dijalankan dan kami hilang sumber mata pencarian. Kami pekerja filem dan produksi ini rata-ratanya bekerja ‘freelance’ dan makan gaji harian. Jika kami tidak dibenarkan untuk bekerja, tiadalah gaji bagi kami. Putus satu sumber mata pencarian bagi memenuhi kehendak bulanan dan menyara keluarga di rumah.

Tambahan pula, pekerja filem dan produksi yang bekerja ‘freelance’ ini sebahagiannya tidak mempunyai tabung Kumpulan Wang Simpanan Pekerja (KWSP) dan jika ada pun, mungkin tidak sebanyak mereka yang bekerja makan gaji. Ini bermaksud, bantuan i-Sinar juga tidak ada untungnya buat kami. Hari demi hari kami setia menunggu berita gembira daripada Perbadanan Kemajuan Filem Nasional (FINAS) untuk kembali mencari rezeki.

Situasi COVID-19 sudah berada lama dengan kita dan sejak itu kita diterapkan dengan beberapa norma baharu atau cara kerja yang baharu. Bagaimana anda melihat situasi ini ditangani oleh FINAS dalam membantu penggiat seni di Malaysia?

Hampir 1 bulan dari hari pertama PKP fasa ke-2 ini, masih belum kedengaran apa-apa berita untuk kami kembali bekerja. Jika pada PKP fasa pertama dahulu, saya faham bahawa kita semua pertama kali melalui situasi sebegini rupa. Pertama kali juga buat FINAS untuk mengatur langkah yang sesuai untuk mengendali masalah ini. Akan tetapi, setelah hampir 11 bulan berlalu, masih tiada jalan bagi mengatasi masalah ini, isu dan hal yang sama berulang kembali.

Di tengah kesempitan yang pekerja filem dan produksi hadapi, FINAS pula sibuk tentang hal pentauliahan para pekerja hadapan dan belakang tabir yang saya tidak lihat keutamaannya jika dibandingkan dengan situasi pekerja filem dan produksi ini yang tidak dapat mencari rezeki. Saya melihat perkara ini sebagai tidak bertanggungjawab dari satu badan yang dipertanggungjawabkan untuk menjadi tempat kami berlindung dan berteduh.

Merujuk kenyataan FINAS pada 2 Februari lalu, mereka menyatakan bahawa sudah mengambil langkah proaktif dengan memohon pertimbangan MKN agar pengambaran dibenarkan berjalan dengan SOP yang terperinci. Pandangan anda?

Sepanjang 2 helaian muka surat kenyataan tersebut yang berisi lebih 400 patah perkataan hanya untuk hebahkan pada khalayak bawa mereka sudah buat kerja mereka. Bagi kami, masih tiada berita gembira buat kami untuk menyambung semula aktiviti penggambaran.

Merujuk sidang media Dato’ Sri Ismail Sabri pada 4 februari 2021, Majlis Keselamatan Negara Malaysia (MKN) meminta agar FINAS membentangkan semula SOP yang lebih terperinci untuk persetujuan bersama Kementerian Kesihatan Malaysia (KKM). Soalan saya, sudah hampir 11 bulan dari PKP fasa pertama pun FINAS belum mampu untuk hasilkan SOP yang terperinci seperti yang diminta?

Merujuk jawapan anda di atas, adakah anda rasa perlunya perubahan sikap dari FINAS dalam menangani isu yang sedang berlegar kini?

Tentu sekali. ‘Proaktif’ itu bukan hanya sekadar di kenyataan rasmi yang disebarkan supaya kami yang di bawah tanggungjawab mereka ini berasa sedap hati. Akan tetapi ‘proaktif’ yang kami harapkan ini mengambil jelas maksud satu langkah di hadapan dalam apa jua kebarangkalian dan menyelesaikan masalah.

Perkara yang telah berlaku, pastinya kita harus ambil teladan dan perbaiki sekian hari. Jika hanya mengambil resmi paku dan penukul, sampai ke generasi cucu cicit kita pun belum tentu punya penyelesaian. Jika kita merasakan satu organisasi ini fungsinya seperti satu tubuh, pasti sakit yang dirasakan suatu anggota itu turut dirasai anggota lain dan akan segera diambil tindakan.

Apakah cadangan yang anda rasa relevan boleh dibuat oleh FINAS sewaktu pandemi yang tidak nampak hujung pangkalnya?

Kita boleh ambil panduan SOP yang dikeluarkan di negara luar yang terlebih dahulu melangsungkan bidang kerja ini walaupun dalam situasi pandemik secara selamat seperti British Film Commission, COVID-19 production guidance sebagai contoh.

Setelah bentangkan SOP kepada pihak bertanggungjawab, janganlah tunggu sahaja. Seperti kita semua maklum bila berurusan dengan badan kerajaan, haruslah bertanyakan status. Kalau tidak, sampai bila-bilalah permohonan kita itu tidak ke mana. Mungkin saya seolah-olah mengajar mereka etika dan prosedur kerja yang mereka sudah tahu, tetapi anggaplah ini sebagai peringatan. Saya andaikan situasi ini seperti air yang mengalir menuruni bukit. Jika kita tahan aliran itu, ia pasti melimpah. Alirkanlah air itu ke mana yang kita mahu. Seperti setiap permasalahan, pasti ada jalan penyelesaiannya.

Apakah harapan anda buat kawan-kawan yang sedang berjuang dengan COVID-19 dan juga nasib hidup mereka?

Meminjam kata teman seperjuangan saya, Idham Mad Din, “takkan nak bertabah sahaja? Nanti rebah.” Ayuh kita bangkit memperjuangkan nasib kita sendiri jika ‘rumah’ yang selama ini kita anggap tempat berteduh pun tidak lagi berfungsi selayaknya. Semoga ada sinar di hujung jalan buat kita semua.

‘Dekat kampung pun belum tentu jaguh lagi’ – artis sindir FINAS mahu bawa filem Malaysia ke Oscar. Klik pautan di bawah untuk membaca.

‘Dekat Kampung Pun Belum Tentu Jaguh Lagi’- Artis Sindir FINAS Mahu Filem Malaysia Ke Oscar

Tindakan FINAS Padam Data Angka Kutipan Tayangan Undang Persoalan Netizen

Finas Umum Filem ‘Roh’ Terpilih Wakili Malaysia Untuk Bertanding Di Anugerah Oscar


Kami Bangga Dengan Pasangan Artis Ini. Dan Ini Sebabnya

Kami berbangga dengan pasangan Mizz Nina dan Noh Hujan di atas keprihatinan mereka.

Ketika muncul di Anugerah Industri Muzik (AIM21), Noh Hujan tampil dengan baju bertulis “Filistin”.

Hal ini juga telah mendapat pujian dari Aqsa Syarif.

Kita doakan pasangan ini terus diredhai Allah dan kita berdoa agar saudara-saudara kita di Palestin sentiasa dilindungi Allah.


Kami Beratur Pula Untuk Kasut Bata Hotshot Dan Ini Yang Berlaku

Kalau semalam kami beratur untuk kasut Yeezy, kali ini kami bangun awal pagi untuk cuba mendapatkan kasut yang tengah panas ketika ini, Bata Hotshot. Bagi yang mungkin belum tahu, ini adalah salah model kasut yang dipakai legenda muzik grunge, Kurt Cobain.

BACA: Kami Cuba Sendiri Beratur Untuk Kasut YEEZY Di KLCC Dan Ini Apa Yang Terjadi

Something ‘Hot’ is coming to Malaysia this weekend .. Saturday 18 November, MIDVALLEY MEGAMALL, 10am. Get there early for this limited edition launch! 🔥

A post shared by Bata Malaysia (@batamalaysia) on Nov 12, 2017 at 11:02pm PST

Sabtu lalu Bata Malaysia mengumumkan di laman Facebook mereka bahawa Bata Malaysia akan membawa masuk model ini dalam kuantiti yang sangat terhad. Jadi pagi ini kami terjah ke Bata Mid Valley untuk cuba nasib membeli kasut ini.

Jam 8.00 pagi kami sampai, tersenyum kami kerana hanya 9 orang yang beratur di pintu hadapan Bata Mid Valley dan kami orang ke-10 dalam barisan. Jadi peluang agak tinggi untuk memiliki kasut ini. Pelik juga sebab tak ramai yang beratur. Nasib baik muka-muka reseller tak ramai hari ini.

Jam 9.15 pagi, wakil dari Bata Malaysia tiba dan mengumumkan hanya 50 pasang kasut ini akan dijual pada hari ini. Dua warna yang akan dijual hari ini iaitu hitam/kuning dan biru/merah. Saya puji cara Bata Malaysia handle jualan Bata Hotshot ini kerana kasut ini dijual dengan cara first come first served. Jadi tak ada official list yang anda perlu tulis nama. Siapa awal dia dapat. Barisan mula jadi panjang menjelang jam 9.30 pagi.

Jam 10.00 pagi, Butik Bata dibuka dan hanya 5 orang sahaja boleh masuk dalam sesuatu masa. Nombor khas diberi dan siapa yang memegang nombor khas ini sahaja layak untuk membuat pembelian. Jadi mana yang di belakang cuba potong que memang tak akan dilayan.

Jam 10.20 pagi, kami berjaya membeli sepasang kasut ini dengan warna yang dipakai oleh Kurt Cobain sendiri, hitam/kuning. Harga untuk sepasang RM299. Jadi adakah padan harga dengan kualiti kasut ini? Itu akan diterangkan dalam video unboxing kami sedikit masa lagi. Apa pun, terima kasih Bata Malaysia kerana membawa masuk juga model ini untuk pasaran Malaysia. Dapatlah kami beli pada harga retail.


‘Kami Bukan Marshal’ – Polis Muat Naik Gambar Tunggu Lampu Isyarat Merah Buat Netizen Terhibur

Pada hari minggu lalu video geng konvoi motosikal berkuasa tinggi yang dikawal oleh oleh sekumpulan marshal telah menarik perhatian ramai termasuklah pihak berkuasa yang memburu individu yang terlibat sebagai marshal.

Dalam tempoh kurang 48 jam, pihak polis berjaya menahan dua orang pemuda serta merampas beberapa barangan yang digunakan untuk mereka menjalankan tugas ‘marshal’ semasa konvoi tersebut berlangsung.

Rentetan isu tersebut masih hangat menjadi bualan ramai, pihak Polis ibu Pejabat Daerah Kemaman memuat naik satu gambar yang menggelikan hati para netizen.

“Kami bukan marshal, jadi kena berhentilah di lampu isyarat. Jangan marah abang marshal, gurau,” ringkas sahaja caption gambar yang ditulis, namun cukup mencuitkan hati orang ramai.

Setakat artikel ini ditulis, gambar tersebut telah dikongsikan sebanyak lebih 1,700 kali oleh dan ratusan komen daripada pengguna Facebook. Rata-rata ramai berasa geli hati dengan hantaran ‘memerli’ isu marshal yang hangat diperkatakan orang ramai.

Gambar tersebut diambil ketika Ketua Polis Daerah bersama Timb. Ketua Polis Daerah Kemaman bersama Ketua-ketua Bahagian serta Ketua Polis Balai menjalankan rondaan di kawasan ‘Jihad Dadah’ bagi membendung serta memberi kesedaran kepada penduduk setempat mengenai bahaya penyalahgunaan dadah.

Tambah pihak polis lagi, oleh kerana ramai yang kurang kesedaran penggunaan topi keledar, ‘OP KEPALA BATU’ akan di jalankan untuk mendidik kepentingan penggunaan topi keledar semasa menunggang motosikal walaupun hanya keluar di kawasan berhampiran tempat tinggal.

Sekiranya anda terlepas pandang mengenai kisah ‘marshal’, anda boleh baca kronologi isu yang hangat menjadi bualan ramai ketika ini melalui artikel-artikel yang kami kongsikan di bawah.

Lagak Seperti Polis Trafik, Marshal Geng Motosikal Kuasa Tinggi Dicari Pihak Berkuasa

Polis Tahan Dua Pemuda Bertindak Sebagai Marshal Semasa Konvoi Motosikal Berkuasa Tinggi


5 Sebab Anda Perlu Dapatkan Apple iPad Pro

Semasa acara Apple Keynote baru-baru ini, Apple melancarkan dua produk secara serentak. Apple iPad Pro dan Apple iPhone SE. Apple iPhone SE lebih mendapat sambutan manakala Apple iPad Pro yang terbaru juga tidak kurang hebatnya.

Apple iPad Pro mula diperkenal Apple pada tahun lepas dengan saiz skrin yang agak besar iaitu 12.2 inci berbanding model terbaru iPad Pro yang mempunyai saiz skrin 9.7 inci yang bersamaan dengan model Ipad Air 2.

Adakah iPad Pro sekadar gimik daripada Apple yang mengatakan Apple iPad Pro lebih memfokuskan kepada kerja-kerja berat? Adakah iPad Pro sesuai buat anda? Ini pendapat daripada kami:

iPad Pro hadir dengan Smart Cover Keyboard dimana keyboard ini sangat mudah untuk dipandankan bersama. Ya, kami tahu ini bukanlah inovasi terbaharu daripada Apple, cuma apa yang membezakannya adalah Smart Cover Keyboard ini hadir dengan rekabentuk yang lebih menarik dan minimalis.

Apple Pencil mungkin pencil yang paling ‘cool’ untuk anda gunakan. Apa yang membezakan Apple Pencil dengan stylus-stylus tablet lain adalah Apple Pencil mempunyai sensor tekanan dimana Apple Pencil dapat mengesan tekanan semasa digunakan.

Apple Pencil juga tidak menggunakan bluetooth. Buat anda yang suka melukis atau banyak membuat kerja-kerja melibatkan grafik dan desain Apple Pencil mungkin stylus yang anda tercari-cari selama ini. Apple Pencil sangat membantu anda untuk membuat lukisan yang sangat terperinci memandangkan Apple Pencil dapat mengesan hampir 240 tekanan dalam satu saat.

Satu kekurangan Apple Pencil adalah harganya yang agak mahal iaitu RM469 berdasarkan harga Apple Malaysia, namun jika anda kerap menggunakan Apple Pencil berdasarkan fungsi-fungsi yang ditawarkan mungkin Apple Pencil antara aksesori yang berbaloi untuk anda laburkan wang anda.

Seperti model-model Apple iPad sebelum ini, Apple sangat menekankan paparan LCD yang sangat jelas dan terang. Perkara ini nampaknya diteruskan pada iPad Pro dimana iPad Pro mempunyai paparan yang paling jelas serta komposisi warna yang sangat tepat. Penggunaan resolusi 2732×2048 adalah yang tertinggi berbanding model-model iPad sebelum ini.

Paparan iPad Pro nampaknya lebih baik daripada Macbook Pro 13 inci dan 15 inci dimana iPad Pro mempunyai ketumpatan pixel sebanyak 264 ppi yang sangat membantu anda untuk membuat kerja melibatkan grafik atau semasa bermain game.

Adakah Apple iPad Pro Mampu Menggantikan Laptop?

Soalan yang sangat subjektif untuk dijawab kerana penggunaan setiap individu mungkin berbeza. Jika anda seorang yang mahukan sebuah peranti yang ‘cool’, mudah untuk dibawa serta mementingkan ketahanan bateri dan paparan Apple iPad Pro mungkin sesuai untuk anda. Penggunaan Apple Pencil untuk kerja-kerja melibatkan grafik sangat-sangat membantu.

Aplikasi seperti Slack, Google Mail, Google Docs dan Microsoft semuanya terdapat didalam iPad Pro. Oh ya, penggunaan split screen pada iPad Pro juga pasti membantu anda untuk membantu anda untuk ”multitask’ dengan lebih mudah.

Buat anda yang mahukan iPad sekadar untuk hiburan dan membaa ebook dan tidak mahu berbelanja lebih, iPad Air 2 atau iPad Mini 4 antara pilihan yang baik disamping harga yang lebih rendah berbanding iPad Pro

Untuk mengatakan iPad Pro sudah sempurna untuk menggantikan laptop adalah jauh sekali memandangkan masih ada beberapa fungsi atau aplikasi seperti perisian dari Adobe yang lebih kompleks dimana perkara ini tidak dapat diselesaikan menggunakan iPad Pro


‘Kami Bukan Republik Pisang’ – Indonesia Beri Peluang Kedua Kepada Tesla Untuk Teruskan Rundingan

Pada awal bulan Februari 2021, berita Tesla menghantar ‘pelan pelaburan’ di Indonesia telah menggempar warganet daripada negara-negara jiran. Dalam pelan tersebut, Tesla berminat untuk membangunkan ‘Energy Storage System‘ (ESS) atau sistem penyimpanan tenaga dalam skala yang besar.

Setelah hampir satu tahun berlalu, perkembangan terkini ‘pelan pelaburan’ itu mendapati Tesla disahkan tidak akan membina kilang di Indonesia kerana rundingan dengan kerajaan negara tersebut gagal, lebih-lebih lagi berkaitan syarat-syarat pembekalan bahan mentah untuk membuat penjana kuasa.

Berita tersebut disahkan oleh dua pegawai kerajaan Indonesia yang bercakap secara berasingan dengan The Straits Times, dengan syarat nama mereka berdua tidak disiarkan.

Memetik Tempo.co pula, Menteri Penyelaras Hal Ehwal Maritim dan Pelaburan, Luhut Binsar Pandjaitan menyatakan wakil Tesla ada menghubunginya pada 25 Mac baru-baru ini dengan sekali lagi menyatakan minat untuk melabur di Indonesia selepas rancangan sebelumnya dibatalkan.

“Saya berkata, ‘Dua tahun lalu anda menghubungi saya, mahu menghasilkan bateri litium.’ Anda semua mahu menekan kami [Indonesia]. Anda tidak boleh melakukan seperti ini. Hari ini berbeza. Kita perlu sama rata’.

“Kata saya lagi, ‘Anda [Tesla] tidak boleh melakukannya lagi. Negara ini bukan republik pisang! Negara ini adalah negara yang hebat!” tegas Luhut.

Luhut memberitahu ketika Tesla mahu memasuki negara tersebut dan syarikat itu perlu mematuhi syarat yang diberikan oleh kerajaan Indonesia, syarat yang sama juga dikenakan kepada pelabur lain, termasuk China.

Antara beberapa syarat yang diminta oleh kerajaan Indonesia untuk pelabur asing termasuk menjalankan pemindahan teknologi, menggunakan teknologi mesra alam, melatih pekerja tempatan dan memberikan nilai tambah sepanjang mereka berkerjasama.

“Saya tidak mahu awak [Tesla] beri syarat kepada kita [Indonesia]. Saya yang buat syarat untuk awak,” kata Luhut.

Tahun lalu, selain Tesla, Indonesia turut membuat rundingan dengan beberapa pihak antarabangsa yang berminat untuk membangunkan teknologi kereta elektrik di negara tersebut.

LG Energy Solution Korea Selatan, anak syarikat LG Chem, telah memulakan pembinaan loji bateri kenderaan elektrik bernilai USD1.1 bilion (RM4.2 bilion) di Karawang, Jawa Barat.

Sementara itu, Contemporary Amperex Technology (CATL) dari China telah komited untuk membelanjakan kira-kira USD5 bilion (RM21.1 bilion) menjelang 2023 dan USD15 bilion (RM63.16 bilion) lagi menjelang 2028 di Indonesia. Memorandum persefahaman antara CATL dan sebuah syarikat negara Indonesia telah ditandatangani pada November 2020.

“Rancangan CATL masih diteruskan, tetapi terdapat sedikit kelewatan,” kata seorang pegawai kerajaan Indonesia kepada The Straits Times pada 24 Mac, tanpa mengulas lanjut.

Sebelum ini Tesla telah menghantar ‘pelan pelaburan’ kepada Indonesia bagi pembangunan sistem penyimpanan tenaga elektrik gergasi. Baca lebih lanjut melalui pautan di bawah.

Tesla Mahu Bangunkan ‘Power Bank’ 100MW Gergasi Di Indonesia

TIMOR, Jenama Kereta Nasional Pertama Indonesia Yang Dilupakan Dunia

Bangga Ekonomi Indonesia Pulih Lebih Cepat, Media Jiran ‘Sindir’ Malaysia Dan Thailand


Kami Cabar Anda Untuk Tidak Ketawa Atau Tersenyum Apabila Melihat Ini. Oh Yeah!

Anda pasti pernah menonton video-video viral yang kelakar. Kami boleh agak anda akan ketawa atau tersenyum walaupun menontonnya seorang diri.

Sekarang ada sekumpulan Youtubers dicabar untuk menonton video-video viral tanpa ada reaksi ketawa atau tersenyum walaupun video-video yang dipaparkan itu sememangnya kelakar.

Jadi, kami juga mahu anda tonton ini tanpa ketawa atau tersenyum.

Anda ketawa, tersenyum atau langsung tidak ketawa atau tersenyum?

Kongsikan result anda di Facebook dan Twitter ;)


Kami Cuba Burger Nasi Lemak McDonald’s Terbaru Dan Ini Pendapat Kami

Hype burger nasi lemak nampaknya masih belum reda dan McDonald’s Malaysia turut melancarkan burger nasi lemak untuk pasaran Malaysia.

Kami menjadi antara yang pertama merasai burger nasi lemak ini dan bagaimana rasanya?

Sambalnya memang ‘masuk’ dengan patty ayam goreng dan roti burgernya. Sambalnya tidak terlalu pedas dan sesuai untuk semua. Rasanya memang sama seperti nasi lemak cuma tak ada nasi sahaja.

Pihak McDonald’s sendiri sudah memberi effort yang lebih dalam menghasilkan sambal untuk burger nasi lemak ini dan di akhirnya, mereka berjaya hasilkan sambal yang terbaik.

Ianya akan mula dijual bermula esok pada harga RM16.95 untuk set medium. Tetapi jika anda berada di Kota Damansara, McD Kota Damansara sudah mula menjual set burger nasi lemak ini hari ini bermula jam 5 petang. Ayuh, rasa sendiri burger ini. Anda tak akan menyesal.


Kami Cuba ‘Chizza’, Menu Terbaru KFC Dan Ini Pandangan Kami

Masih ingat pizza ayam yang dilancarkan KFC Singapura awal tahun ini? Jangan risau sebab anda boleh rasa sendiri Chizza ini di mana-mana restoran KFC seluruh negara bermula hari ini.

Chizza ini sebenarnya pizza yang menjadikan ayam sebagai ‘roti’, ditabur potongan nenas dan disapu sos tomato pizza diatasnya. Yang paling best adalah limpahan mozzarella cheese di atasnya!

Jadi apa pandangan kami tentang Chizza ini? Pertamanya, kami sangka Chizza ini mungkin kecil tetapi sangkaan kami meleset kerana saiz Chizza ini besar dan padan dengan harganya. Chizza anda akan dihidangkan panas-panas supaya cheese di atasnya sentiasa cair di atas ayam anda. Banyak juga cheese yang KFC beri untuk Chizza ini.

Rasanya pula? Seperti yang dijangka, memang akan rasa pizza yang hadir daripada sos tomato yang disapu diatasnya. Rasa macam sos pizza jenama Pizza Hut pun ada. Rasa ayamnya pula sama seperti kepingan ayam untuk burger Zinger. Tak terlalu pedas. Banyak juga Kepingan nenas yang ada pada Chizza ini. Bagi yang kurang minat dengan nenas, memang kena asingkan ke tepi.

Chizza dijual pada harga RM.7.90 untuk ala carte dan RM11.90 untuk set dengan air dan kentang goreng. Pada saya harganya berbaloi kerana cheesenya memang banyak dan saiz Chizza ini boleh tahan. Harap-harap selepas ini KFC boleh keluarkan pula versi ayam bersama cheese mozzarella ini sahaja tanpa sos pizza.


Kami Cuba KFC Crunchy Tandoori Baharu Dan Ini Pandangan Kami

KFC Malaysia baru-baru ini telah melancarkan menu ayam goreng terbaru mereka, KFC Crunchy Tandoori. Kami yakin ramai yang tertanya-tanya bagaimana rasa ayam terbaru daripada KFC ini.

Kami menerima ‘kunjungan’ ayam baharu daripada KFC ini untuk dicuba dan apabila kotak dibuka, aroma ayamnya memang menusuk kalbu.

Menurut KFC, KFC Crunchy Tandoori ini diperbuat daripada pelbagai rempah ratus tanduri beraromatik termasuk garam masala, halia, jintan putih, serbuk bawang putih, dan cili merah. Perbezaan utama bila sekali pandang memang pada warna dan tekstur kulit ayamnya.

Memang nampak serbuk rempah yang berada pada permukaan kulit. Bagaimana pula rasanya? Ketika gigitan pertama, kami agak keliru akan rasanya; campuran rasa sedikit masam dan pedas. Pada kami, rasanya agak pelik dan apabila makan isinya, barulah rasanya boleh diterima.

Menurut KFC, anda akan rasa kombinasi rasa istimewa tanduri berasap (smoky) dengan ‘kick’ Hot & Spicy pedas apabila membuat gigitan pertama. Namun, kami berpendapat rasa Hot & Spicy itu ‘hilang’ dan tidak dapat dirasai.

Kami juga ada membaca komen netizen yang sudah mencuba menu KFC Crunchy Tandoori ini. Rata-rata mempunyai komen yang sama; beli sekadar mahu mencuba perisa baharu dan akan stick dengan Hot & Spicy. Namun, ada juga yang menyukainya dan sedap dimakan dengan nasi beriani katanya.

Secara mudah, rasa KFC Crunchy Tandoori ini bukan untuk semua. Jika anda mahu mencuba, boleh ke cawangan KFC berdekatan anda termasuk khidmat bawa pulang Pandu Ambil (Curbside Self Collect) atau buat sahaja pesanan secara dalam talian di kfc.com.my.

P/S: Jika diberi pilihan, kami mahu KFC Golden Egg Crunch buat comeback.

Ini pula beberapa artikel lain berkaitan KFC yang ada di The Vocket. Baca lagi pada pautan di bawah.

Crocs Perkenalkan Sandal Edisi ‘Ayam Goreng’ Hasil Kolaborasi Bersama KFC

KFC China Mula Jual Ayam Goreng Guna ‘Food Truck’ Tanpa Pemandu

KFC Singapura Kini Perkenalkan Menu Istimewa Kulit Ayam Goreng


Kami Cuba Pizza ‘Samyeang’ Domino’s Dan Ini Pendapat Kami

Domino’s Pizza Malaysia baharu sahaja melancarkan produk terbaru mereka, Samyeang Pi-ja. Ianya perisa pizza baharu di mana sos pedas akan melimpahi setiap ruangan pizza yang anda pesan. Sekarang ini, jika anda jual produk yang berkaitan Korea Selatan, pasti akan laku produk anda itu. Adakah pizza ini sekadar marketing strategy Domino’s?

Sebagai peminat makanan pedas, kami rasa sangat curious dengan perisa baharu Domino’s ini dan semalam, kami pesan sendiri perisa ini untuk makan tengah hari. Mudah sahaja, anda cuma perlu telefon hotline Domino’s, dan tunggu sahaja pesanan anda tiba.

Kami pilih pizza Samyeang Beef dalam versi thin crust  dan kos termasuk penghantaran adalah RM45. Rasa macam mahal tetapi pizza ini besar dan ya, mereka memang tidak kedekut bahan dalam pizza mereka ini. Keju banyak, daging juga banyak dan yang paling penting, sos pedas samyeangnya juga banyak.

Bila anda tengok buat pertama kali, memang nampak sedap. Tetapi bagaimana pula rasanya? Bila gigitan pertama, memang sudah terasa kepedasannya. Rasa pedas dengan pizza versi thin crust ini memang padanan yang sempurna. Jadi kami sarankan jika anda mahu memesan pizza ini, ambil versi thin crust. Daging pada pizza ini juga tidak kenyal, mudah untuk kita telan.

Pizza ini tidaklah sepedas ramen Samyeang dan pada pandangan kami, ianya bagus. Tidaklah anda menderita untuk habiskan pizza ini. Pedasnya just nice dan sedap untuk dimakan.

Jika anda terliur melihat gambar pizza ini, bolehlah menempah pizza ini menerusi hotline Domino’s. Kami puas hati dengan rasa Samyeang Pi-ja ini dan kami recommend pizza ini untuk anda cuba.


Kami Dah Cuba Menu Terbaru KFC, Wasabi Rice Wrap Dan Ini Komen Kami

KFC sudah tidak asing lagi dikalangan rakyat Malaysia. Iklan ayam goreng original dan spicynya yang sering terpapar di kaca TV buatkan kita rasa nak je serbu KFC time tu juga kan?

Kini, KFC tampil lagi dengan menu baru mereka iaitu Wasabi Rice Wrap yang menyelerakan. Untuk mendapatkan kepastian macam mana rasa dan rupanya, kami telah singgah ke cawangan KFC terdekat.

Senang je nak tengok menu di KFC ni kerana dah terpampang di kaunter. Pastikan anda dah tau nak makan apa masa beratur buat pesanan ye, cepat sikit urusan di kaunter nanti macam dalam tips ini.

Ini memang skrip klise kita dengar kalau pergi KFC kan? Kami datang memang nak review menu terbaru mereka jadi kami makan kat situ je. Layanan kaunternya boleh kata OK lah sebab skrip kat KFC mana-mana sama sahaja, cuma kalau ditambah dengan senyuman manis dari pelayan macam ini lagi inviting rasanya.

Kami order satu set Wasabi Rice Wrap, satu Value Treats Sambal Rice Bowl dan satu set Super Jimat Box. Tunggu tak lama pun, terus dia sediakan semua order atas dulang.

BACA: My Story Cafe Untuk Penduduk Shah Alam Yang Mencari Kelainan

Atas ni adalah rupa iklan poster Wasabi Rice Wrap yang baru tu. Di dalam balutan roti pita itu diisi dengan dua kepingan ayam goreng, nasi putih yang bercampur dengan rumpai laut, timun Jepun dan hirisan tomato serta item paling penting dalam resipi ini tentulah dressing wasabi mayo yang nampak menyelerakan.

Kalau anda ambil set, dapat kentang goreng dan minuman 7Up Lemon Mint sekali.

Dalam iklan dia sediakan bekas bento tempat letak Wasabi Rice Wrap dan kentang sekali. Realitinya seperti gambar di bawah.

Wasabi Rice Wrap dimasukkan dalam bekas khas KFC Wrap, kentang goreng pula diletakkan dalam bekas kentang goreng yang biasa kita lihat. Anda anggap je dulang yang ada tu macam bekas bento ye. Rasa kentang sedap seperti biasa, rangup diluar lembut di dalam, bertambah sedap kalau cicah dengan sos.

Agak besar juga Wasabi Wrap ni. Penuh satu genggaman tangan kami. Cara nak bukanya mudah, anda hanya perlu koyakkan bahagian tengah bungkusan ini dan akan dapat lihat rupanya seperti gambar di bawah.

Nampak tak tu, besar kan? Kami ngap sekali untuk melihat isi dalamnya.

Macam nilah dalamnya, ada dua keping ayam goreng yang besar dan keliling tu penuh dengan nasi. Kalau dalam gambar nampak wasabi tu warna hijau, tapi rupanya seperi mayonis putih biasa sahaja.

Kami teruskan dengan suapan kedua dan seterusnya. Rasanya memang enak dan berlemak. Pada awalnya kami sangkakan rasa wasabi tidak begitu ketara, setelah beberapa kunyahan, rasa wasabi mula terasa naik ke hidung kami. Mungkin tak seperti rasa wasabi di dalam sushi, tapi kira ok lah untuk resepi begini. KFC memang tidak akan mengecewakan peminatnya dari segi rasa.

Menu seterusnya kami cuba Value Treat Sambal Rice Bowl. Macam gambar bawah ni, nasi dan ayam goreng sampai tersembul keluar.

Apa yang kami dapat lepas buat pesanan ni ialah satu mangkuk dengan penutup. Kalau dah ada penutup maknanya memang takkan tersembullah kan?

Rupa lepas kami bukanya macam gambar bawah ni.

Tu dia, nasi separuh bekas je tapi penuh dengan ayam potong di atasnya. Bawah ayam goreng kita dapat lihat sambal yang menutupi timbunan nasi di bawahnya. Kami gaul semua ayam, sambal dan nasi sampai rata kemudian cuba satu suapan.

Memang terbaik. Ya, walaupun hanya dengan nasi, ayam goreng dan sambal, namun rasanya sangat enak. Yang bestnya ayam ni tanpa tulang. Kami memang rekemen anda makan menu ini. Sambalnya pekat dan sedap. Habis satu mangkuk nasi ni kami makan. Nasib baik mereka tak sediakan nasi tu sampai tersembul keluar, kalau tak memang tak habis rasanya.

BACA: Fuud & Co, Ayer Keroh, Melaka Sediakan Makanan Laut Dan Barat Di Bawah Satu Bumbung

Super Jimat Box pula macam gambar bawah ni.

Dalam set ini disediakan burger Lil’ Zinger, ayam goreng, kentang goreng beserta air Pepsi tapi kami tukar dengan Lipton Ice Lemon Tea. Realitinya seperti bawah ni.

Burger Lil’ Zinger dibalut dengan kertas. Memang nak timbulkan rasa suspens kepada kami rupanya. Bila buka macam gambar kat bawah ni.

Saiznya memang telah dijangka agak kecil, cuma ketebalannya kurang menepati sangkaan kami.

Terdapat dua kepingan ayam diselitkan di antara lapisan roti, beberapa hirisan bawang dan salad serta sedikit mayonis diratakan di atas kepingan ayam tersebut. Tanpa rasa prejudis, kami cuba menu ini.

Dari segi rasa memang tidak mengecewakan langsung. Memang sedap kepingan ayam bersama roti ini. Sebabkan saiznya yang kecil, cepat sahaja kami selesaikan burger ini.

Ini pula saiz ayam goreng spicy yang kami dapat daripada set ini. Mungkin bergantung kepada branch yang anda pergi. Ada kala boleh dapat saiz yang besar, ada kala boleh dapat saiz seperti dalam gambar kami ini. Namun rasanya memang sangat melambangkan kesedapan ayam goreng KFC yang sering digembar-gemburkan dari dulu sehingga kini.

Minumannya sangat menyegarkan apabila menikmati hidangan KFC ini. Air 7Up Lemon Mint ni baru pertama kali kami cuba, rasanya sama seperti 7Up biasa cuma terdapat rasa sedikit rasa masam lemon. Minuman satu lagi pula Lipton Ice Lemon Tea, rasanya memang sangat masam namun sedap.

Selesai sudah kami menjamu selera di KFC. Rasanya memang seperti KFClah, sentiasa sedap hingga menjilat jari. Dengan tambahan menu-menu baru memang ramai yang akan tertarik untuk mencubanya nanti. Cepat singgah ke KFC terdekat anda sebelum promosi menu baru ni habis ya.

BACA: Nyonya Valley, Restoran Peranakan Yang Mungkin Orang Luar Cyberjaya Tidak Pernah Tahu

BACA juga: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


‘Kami Datang Bukan Sebab Kami Suka’ – Warga Rohingnya Ini Nafi Datang Malaysia Untuk Bawa Masalah

Kecoh sejak akhir-akhir ini mengenai tindakan segelintir warga Rohingnya yang didakwa semakin ramai serta menggangu ketenteraman warga tempatan. Meminta sedekah serta berlagak samseng antara yang kurang disenangi orang ramai.

Di sebalik pelbagai kritikan dan kecaman yang ditujukan kepada warga Rohingnya, seorang individu dipercayai warga Rohingnya tampil menafikan kenyataan yang dibuat terhadap kaummnya menerusi video yang dimuat naik.

Menurut lelaki ini, beliau memaklumkan kehadiran warga Rohingnya bukan kerana mereka suka menetap di Malaysia sebaliknya kerana kampung mereka mengalami masalah yang mendesak mereka terpaksa ke Malaysia.

Korang la ni selalu sangat kutuk orang Rohingya, ni wakil dia dah marah dah

— ISU SEMASA VIRAL (@isusemasaviral) February 28, 2023

Selain itu, lelaki ini turut memaklumkan kaumnya hadir ke Malaysia bukan untuk membuat masalah sebaliknya sanggup berhempas pulas berkerja keras dalam mencari rezeki.

Difahamkan kenyataan beliau dibuat selepas terdapat pihak yang dipercayai seorang ustaz yang menyuruh warga Rohingnya majukan negara sendiri berbanding jadi pelarian di negara Malaysia.

Lelaki Rohingnya ini turut memaklumkan beliau kini bekerja sebagai tukang membuat rumah serta sanggup bekerja dari pagi sehingga malam demi mencari wang untuk makan.

Perkongsian panjang lebar warga Rohingnya ini walau bagaimanapun kurang disenangi segelintir netizen yang berpendapat warga Rohingnya ini terkadang terlalu keterlaluan. Bertindas ganas serta menjadi gengster seolah berada di tanah kelahiran sendiri antara punca kaum ini kurang disenangi. Berikut merupakan respon netizen menerusi perkongsian yang dibuat.

pergi balik lah negara kau sana. duduk sini makin sedap sampai nak mintak hak sama rata. datang sini jadi pailang pulak. banyak kau punya cantik

Duduk negara org kene sentiasa tunduk jgn mendongak. Ni belagak mcm tuan punya tanah. Mmg patut tangkap, rekodkan detail Dan halau dari negara.

Kalau ada masalah kat kampung sendiri, selesaikan bukan lari. Ni asal ada masalah je lari, pengecut!!

Sementara itu, terdapat pihak yang mahu pihak keraajaan campur tangan dan dapatkan solusi dalam memastikan warga Rohingnya dalam negara dapat dikekang sekaligus mengurangkan masalah melibatkan warga tempatan.


‘Kami Datang Untuk Family Day’ – Beberapa Individu Nafi Berkonvoi Ke Melaka Untuk Lumba Haram

Baru-baru ini media sosial heboh dengan berita penahanan 26 individu yang melancong ke Melaka dengan dakwaan mereka mahu melakukan aktiviti berlumba haram di negeri tersebut.

Ada beberapa individu, @ismat.ammar dan @m_z.zaidie tampil memberikan penjelasan menerusi platform TikTok menyatakan mereka diserbu pada pukul 2 pagi di kawasan homestay, bukan sedang berlumba di atas jalan raya Melaka.

kami d serbu d homestay..cas kami berlumbe dn buat bising… ap akta yg mereke gune… utk sita dri rumah.. #polismelakahawau #kamidianayai

#ad Reply to @nurmanfarihin Apa salah kami datang Melaka nak buat familyday 🥲🙏🏻 #ProtonMalaysia #SatriaSociety #Satriagasm #fypシ #eksekeli #xyzbca

Menurut laman Facebook Kaki Restore, individu-individu dari Terengganu, Perak, Kedah, Selangor, Pahang, Pulau Pinang dan Johor itu telah merancang sejak bulan Oktober tahun lalu untuk mengadakan ‘Family Day’ di negeri Melaka baru-baru ini.

Namun aktiviti Hari Keluarga itu ‘terganggu’ setelah homestay yang didiami mereka telah diserbu oleh penguatkuasa pada pukul 2 pagi setelah didakwa merancang untuk mengadakan perlumbaan haram di negeri tersebut.

Memetik laporan Utusan, Ketua Polis Melaka, Datuk Abdul Majid Mohd. Ali berkata, kesemua kenderaan itu ditahan dalam tiga operasi berasingan selepas dikesan melakukan pelbagai kesalahan trafik selain di bawah Akta Pengangkutan Jalan 1987.

Hasil pemeriksaan yang dibuat, sebanyak 55 saman dikeluarkan membabitkan 26 buah kereta yang telah dibawa ke IPK Melaka atas pelbagai kesalahan trafik dan Jabatan Pengangkutan Jalan (JPJ).

“Pihak polis telah mengeluarkan 30 saman ke atas pemilik kenderaan terbabit manakala JPJ sebanyak 25 saman.

“Antara kesalahan dilakukan termasuklah mengubah suai enjin, nombor plat tidak mengikut spesifikasi dan ekzos bising,” terang beliau dalam satu sidang media yang dibuat baru-baru ini.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca penjelasan pemuda yang memenangi Ford Mustang apabila dia didakwa kemenangannya telah diatur oleh pengajur pertandingan memancing.

Didakwa Menang Mustang Sebab ‘Kroni’, Pemuda Nafi Kemenangannya Diatur Penganjur

Dakwa Boleh Tingkatkan Prestasi, Tindakan Lelaki Ini Masukkan Cecair Dalam Nozel Undang Kecaman Netizen


‘Kami Hanya Mahu Menguji’ – Atlet Israel Jahanamkan Katil Di Sukan Olimpik Mohon Maaf

Pasukan besbol Olimpik Israel meminta maaf semalam setelah memuat naik video TikTok di mana mereka melompat di atas katil yang diperbuat daripada kadbod. Difahamkan bahawa tujuan asal mereka melompat seramai sembilan orang di atas katil tersebut adalah untuk menguji tahap kekuatan katil yang dibuat daripada bahan kitar semula.

Kata Ben Wagner kepada Times Of Israel, mereka tiada niat untuk tidak menghormati tuan rumah dan tujuan mereka hanyalah untuk melihat adakah katil itu kukuh. Wagner menjelaskan walaupun katil tersebut hancur, pasukannya mempunyai katil tambahan untuk mereka. Tambahnya lagi, beliau menikmati tidur di katil kitar semula tersebut dan berharap agar teknologi ini digunakan untuk Olimpik di masa hadapan.

Kecenderungan atlet Israel menguji ketahanan katil tersebut hadir selepas beberapa teori daripada warganet bahawa pihak penganjur membina katil yang melarang para atlet untuk melakukan aktiviti persetubuhan atau dilabel sebagai anti-seks oleh pengguna laman sosial.

Teori ini menyebabkan sebahagian daripada atlet mencuba pelbagai cara untuk menyangkal teori tersebut dan memuatkan video tersebut di lama sosial. Paul Chelimo, pelari jarak jauh dari Amerika Syarikat mendakwa di Twitter bahawa tempat tidur yang disediakan ini tidak mampu untuk menyokong lebih dari satu orang dan ia “bertujuan untuk menghindari hubungan akrab di antara atlet.”

Manakala bagi Rhys McClenaghan, atlet gimnastik dari Ireland mempunyai teori lain mengenai katil tersebut. Dia berjaya membuktikan bahawa teori Paul Chelimo itu salah dengan merakam video dia melompat di tempat tidur tersebut. Dia membuktikan bahawa katil tersebut sebenarnya mampu menahan lebih dari dua orang. Ciapan Rhys kemudiannya di ulang ciap oleh akaun rasmi Olimpik dengan mengucapkan terima kasih kepada Rhys kerana berjaya membongkarkan mitos tersebut.

Namun tindakan daripada atlet Israel tersebut didakwa keterlaluan dan mendatangkan kerosakan kepada harta benda yang disediakan percuma. Tindakan mereka ini juga telah menerima kecaman daripada warga Jepun sendiri yang jelas tidak suka dengan tingkah laku atlet Israel.

Jawatankuasa Olimpik Israel dalam satu kenyataan mengatakan bahawa setelah melihat video tersebut dan telah memanggil pengurus pasukan untuk meminta penjelasan. Mereka menyatakan bahawa apa yang dilakukan oleh pasukan besbol Israel adalah kebudak-budakan dan meminta maaf di atas tindakan tersebut.

Atlet Israel buat hal, hancurkan katil kadbod yang disediakan secara percuma di sukan Olimpik. Klik pautan di bawah untuk membaca.

Atlet Israel Buat Hal, Hancurkan Katil Kadbod Yang Disediakan Secara Percuma Di Sukan Olimpik

Apa Yang Anda Perlu Tahu Mengenai Katil Anti-Maksiat, Tempat Tidur Atlet Olimpik Tokyo 2020


5 Sebab Anda Perlu Dapatkan iPhone SE

iPhone SE baru sahaja dilancarkan pada minggu lepas. Pengumuman kali ini bukanlah buat mereka yang menantikan sebuah iPhone flagship terbaru daripada Apple untuk menggantikan iPhone 6S sebaliknya Apple mengumumkan iPhone SE bagi menggantikan iPhone 5S

Sekali pandang mungkin anda boleh katakan iPhone SE mempunyai reka bentuk yang agak membosankan kerana rekabentuk iPhone SE seakan-akan sama dengan iPhone 5S. Oh ya, mungkin sedikit berbeza jika anda dapatkan warna ‘rose gold’ yang hanya ada pada iPhone SE.

Nampaknya tak semua golongan yang berminat untuk menggunakan iPhone SE yang bersaiz kecil ini memandangkan majoriti pengguna telefon pintar lebih cenderung untuk mendapatkan telefon pintar yang saiz skrin diantara 4.7 inci sehingga 5.5 inci.

Adakah anda memerlukan iPhone SE? Berikut merupakan 5 sebab anda perlu dapatkannya.

1. Saiz Skrin

Buat anda yang kurang gemar dengan skrin bersaiz besar, iPhone SE adalah pilihan yang tepat anda. Skrin 4 inci yang digunakan iPhone SE adalah sama dengan saiz skrin yang ada pada iPhone 5S. Buat anda yang sudah terbiasa dengan iPhone 5S mungkin anda sudah tahu iPhone 5S merupakan antara telefon pintar yang sedap untuk dipegang dan digunakan.

Terdapat beberapa laporan yang mengatakan Apple mengeluarkan iPhone SE disebabkan ramai yang masih mengangap skrin 4.8 inci pada iPhone 6 adalah terlalu besar untuk digunakan.

iPhone SE dikeluarkan dengan variasi warna yang sama dengan iPhone 6S dengan adanya warna ‘rose gold’. Warna pink yang lembut ini mungkin lebih sesuai buat pengguna wanita yang inginkan wajah yang lebih feminin buat telefon pintar mereka.

Jika sebelum ini telefon pintar bersaiz kecil sering dipinggirkan dari segi spesifikasi yang canggih, namun situasi yang sama nampaknya tidak berlaku pada iPhone SE. iPhone SE juga dilengkapi dengan kamera 12 megapixel yang canggih beserta fungsi live photos dan rakaman video definisi 4k. Berdasarkan spesifikasi kamera boleh dikatakan iPhone SE adalah juara dari segi kamera buat telefon pintar yang mempunyai saiz skrin yang hampir sama

Lupakan tentang 3D touch, fungsi-fungsi seperti Apple Pay dan Touch ID masih disediakan buat iPhone SE. Bukan itu sahaja, iPhone SE juga dilengkapi dengan processor Apple A9 dimana processor yang sama digunakan pada iPhone 6S dan 6S Plus. Terdapat beberapa laporan awal yang mengatakan prestasi iPhone SE lebih hebat berbanding iPhone 6S. Saya berpendapat mungkin disebabkan saiz skrin yang kecil dapat memberi kuasa pemprosesan yang lebih buat iPhone SE

Barangan Apple selalunya tidaklah terlalu rendah cuma iPhone SE pada kali ini diumumkan dengan harga yang lebih rendah berbanding iPhone flagship sebelum-sebelum ini. Harga yang diletakkan Apple buat iPhone SE 16GB adalah $399. Harga yang ditetapkan Apple Malaysia masih belum diumumkan dan kemungkinan akan diumumkan dengan harga RM2199 seperti harga iPhone 5S yang diumumkan sebelum ini.


Kami Hanya Mampu Tersenyum Sambil Geleng Kepala Bila Melihat Sekeping Cek Ini

Pernah kah anda jumpa cek yang ditulis begini?

“Tua ribu enam ratus sembilan bulu ringgit tika bulu sen sahaja”.

Siapalah agaknya penulis cek ini? Kami pun tak tahu.


Kami Jamin, Koleksi Lukisan Ini Pasti Membuatkan Anda Terpukau. #7 Paling Awesome

Terdapat banyak lukisan yang awesome pada zaman ini. Tambahan pula dengan trend membuat digital potrait, ikon tempatan pasti menggamit hati peminatnya. Namun, kami sukakan lukisan-lukisan 3D atau tiga dimensi ini kerana ia sangat awesome dan ‘real’.

Kami kongsikan lukisan-lukisan tiga dimensi ini yang pasti membuatkan anda enjoy!


‘Kami Juga Manusia Cuma Berbeza Naluri’ – Pemuda Tampil Berharap LGBT Diterima Di Malaysia

Umum mengetahui bahawa golongan LGBT kini lebih lantang menyuarakan ideologi mereka dan adegan berkaitan LGBT juga boleh dilihat di dalam filem atau drama.

Terbaharu, sebuah video TikTok yang dikongsi kembali oleh pengguna Twitter telah tular dan menjadi perhatian orang ramai. Video itu memaparkan seorang individu yang memberikan komen tentang harapan dan impian golongan LGBT.

Harapan dan impian LGBT. pic.twitter.com/7VEyWmqmCg

— ISU SEMASA VIRAL (@isusemasaviral) December 5, 2022

Menerusi video tersebut, individu itu mendakwa golongan LGBT dilayan kasar seperti bukan ‘saudara Islam’ dan mahu ‘bebas’ seperti orang lain agar dapat beri sumbangan kepada negara. Malah, individu terbabit juga mengatakan mahu mereka diterima masyarakat.

Susulan penularan video tersebut, rata-rata netizen mengeluarkan pendapat mereka dan tertanya-tanya apakah hak yang mereka mahu sebenarnya. Malah, segelintir netizen turut berpendapat bahawa mereka menerima sebagai individu tetapi tindakan LGBT itu tidak diterima.

Without they realizing, their fight for their so call rights is an oppression and discrimination towards those whom naturally born as women. Imagine having to share the rights with transgender, basic necessities like toilet and what not just to live up to their desires. https://t.co/BPKFZ2136i

— Syazwina 🐨📚 (@syazwinazufayri) December 6, 2022

LGBT is haram so you cannot educate nor give awareness to ppl to accept you. instead, what we can do to help, is by educate & give awareness to you to fully accept you as who you are not who you think you want to be. its a fitrah you must accept. May He guide us all https://t.co/gLXUwUZlEa

— IstiQamah🇲🇾🇵🇸 (@nurulakmalaqida) December 6, 2022

Maaf, apa contoh penindasan yang berlaku?

If you want to live like a normal citizen, then by all means do so. You still have your human rights.

But if you want the freedom to shove your alphabet ideology down our throats, then you're inviting chaos. https://t.co/0mfN48kWYL

— Fiq Murdock ✪ (@afiqjiwa_14) December 6, 2022

LGBT will give negative impact to the whole system. Gender issues, toilet categories, woman rights, woman coach for commuter, gender identification, dress code, pronunciation, munakahat, family heredity, mahram ajnabi, faraid, prayer section, ikhtilat and many more. https://t.co/je2MSWrBoe

Bukan itu sahaja, para netizen yang beragama Islam mengatakan bahawa LGBT ini haram dan jika mereka mahu kebebasan untuk menyebarkan ideologi mereka, pasti akan memberikan impak negatif kepada sistem secara menyeluruh seperti penggunaan tandas, hak jantina terutama wanita dan banyak lagi.


Kami Kagum Dengan Teknologi ‘Hypersmooth’ Daripada GoPro Hero 7

Disaat model GoPro Hero dilihat tidak lagi releven untuk digunakan, GoPro berjaya memukau orang ramai dengan teknologi ‘Hypersmooth’ pada model terbaru mereka Hero 7. Melalui teknologi ini, GoPro yakin pengguna tidak lagi memerlukan gimbal untuk mendapatkan rakaman terbaik tanpa gegaran yang melampau.

Anda boleh tonton video ini untuk mengetahui dengan lebih lanjut mengapa kami sangat teruja dengan model terbaru GoPro ini. GoPro Hero 7 sudah mula ditempah di Malaysia dengan harga RM1,869. Adakah anda berminat untuk mendapatkannya?

Saksikan Guns ‘N Roses Beraksi Di ‘Not In This Lifetime Tour Live In Malaysia’

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Kami Ke Cawangan Pertama NeNe Chicken Di Malaysia Dan Ini Pandangan Kami

Anda yang pernah ke Australia pasti pernah makan dan merindui ayam goreng NeNe Chicken. Buat yang merindui, anda tidak perlu lagi ke Australia atau Singapura kerana NeNe Chicken sudah membuka cawangan pertama mereka di Genting Highlands.

Nene Chicken Sky Avenue, Genting Highlands adalah cawangan pertama rangkaian ini di Malaysia. Malaysia merupakan negara keempat di luar Korea Selatan yang mempunyai cawangan NeNe Chicken ini selepas Australia, Singapura dan Hong Kong.

Menarik tentang NeNe Chicken adalah terdapat 4 pilihan flavour yang boleh dipilih iaitu Original, Swicy, Freaking Hot dan Bulgogi. Ketika majlis pelancaran ini, kami sudah mencuba kesemua pilihan ayam yang ada. Khabarnya ada tambahan dua jenis perisa lagi yang akan diperkenalkan di masa akan datang.

Kesemua perisa yang ada sedap-sedap belaka tetapi jika perlu memilih, kami akan pilih perisa Bulgogi dan Freaking Hot. Pedas Freaking Hot ini bukan main-main. Bila ianya dihidang ketika masih panas, bertambah pedas ayam perisa Freaking Hot ini. Bulgogi pula untuk anda yang tidak suka pedas kerana rasanya yang manis.

Bagi anda yang tidak mahu makan ayam goreng, burger yang ada di NeNe Chicken ini memang berbaloi kerana sizenya yang besar disertakan sayuran segar dan sos kimchi. Lagi satu must try item di Nene Chicken ini pula adalah aiskrim popular mereka, Black Sesame Soft Serve Ice Cream.

Dari segi harga untuk set makanan di NeNe Chicken ini bagi kami sangat berpatutan. Jika anda biasa makan Kyochon, harganya lebih kurang sama dengan satu set hidangan ayam goreng di Kyochon. Rasanya? NeNe Chicken tidak sama dengan Kyochon dan perisa Freaking Hot lebih pedas jika perlu dibandingkan dengan perisa ayam pedas di Kyochon.

Menurut pihak NeNe Chicken, lebih banyak cawangan NeNe Chicken akan dibuka di Malaysia di masa akan datang dan dalam masa terdekat, satu cawangan lagi akan dibuka di Starling Mall, Damansara.

Buat masa ini, jika anda mahu cuba atau rindukan ayam goreng NeNe Chicken, anda perlu naik Genting Highlands terlebih dahulu. Alang-alang ber-shopping di Genting Premier Outlet, boleh terus makan di sini.


Ini 4 Pilihan ‘Headphone’ Terbaik Yang Bersesuaian Dengan Gaya Hidup Anda

Sudah menjadi keperluan buat orang ramai khususnya anak muda untuk menggunakan headphone sebagai teman travel. Acapkali para pengguna mendapatkan headphone berdasarkan rekaan serta kualiti yang bunyi yang ditawarkan.

Sebelum memilih sebuah headphone, anda dinasihatkan untuk mengetahui terlebih dahulu jenis-jenis headphone yang bersesuaian dengan gaya penggunaan anda. Perkara ini secara tidak langsung bakal membuatkan anda berpuas hati dengan pilihan anda.

Kali ini kami ingin mencadangkan kepada anda headphone daripada Panasonic. Mengapa Panasonic? Kerana jenama ini sudah lama menawarkan seleksi produk audio yang berkualiti tinggi serta tahan lasak sesuai untuk penggunaan anak muda kini. Berikut merupakan antara produk yang ditawarkan bersesuaian dengan kehendak pengguna.

Sesuai dengan rekaannya yang sleek serta hadir tanpa wayar, headphone ini dikhususkan buat mereka yang mahu tampil bergaya dengan penggayaan athleisure style. Reka bentuk yang slim pastinya membuatkan headphone ini terletak di telinga anda dengan selesa walaupun anda sedang bergerak.

Selain itu, anda boleh mendapatkan headphone ini dengan lima pilihan warna menarik. Dengan berat hanya 130 gram, model ini menjadi pilihan buat mereka yang kerap travel berdasarkan keselesaan yang ditawarkan.

Nak tahu apa yang lebih best? Model ini mampu bertahan selama 24 jam untuk pengecasan penuh manakala quick charge selama 15 minit membolehkan model ini digunakan selama 3 jam. Dalam erti kata lain, memang tidak ada masalah untuk layan lagu atau movie dalam tempoh yang panjang menggunakan model ini. Model ini sedia untuk didapatkan dengan harga RM269 sahaja. Anda boleh klik di sini untuk mendapatkannya. Sangat berbaloi!

Sekiranya anda seorang yang mementingkan gaya serta mahu tampil berbeza berbanding yang lain, Panasonic RP-HTX80B pastinya menjadi pilihan anda. Rekannya yang retro moden pastinya menarik perhatian sesiapa sahaja yang melihatnya.

Tidak hanya dilengkapi dengan penyertaan kualiti audio yang menarik, model ini turut memfokuskan kepada keselesaan. Penggunaan material kulit sintetik juga memberikan kurang tekanan pada telinga serta sesuai digunakan pada tempoh yang lama. Memang sesuai sangat untuk digunakan ketika travel dengan fungsi playback selama 24 jam untuk pengecasan penuh atau 150 minit playback untuk 15 minit pengecasan secara quick charge.

Panasonic RP-HTX80BE sedia menjadi milik anda dengan harga RM389. Klik di sini untuk mendapatkannya secara online.

Kami telah berkongsikan dengan anda tentang dua model headphone daripada Panasonic. Jadi, kami akan berkongsi dengan anda pula model earphone yang terbaik daripada Panasonic.

Model yang kami cadangkan adalah Panasonic RP-NJ310BE. Model ini merupakan model paling versatil untuk kegunaan harian anda. Sama ada untuk travel atau digayakan dengan athleisure style anda, semuanya serba boleh dengan model yang slim ini.

Hadir dengan warna yang menarik, model ini juga membolehkan anda guna dan menyimpannya dengan mudah. Berdasarkan fungsi playback selama 70 minit untuk 15 minit quick charge, kami yakin model ini pastinya menjadi peneman anda sewaktu pergi dan pulang daripada kerja setiap hari. Untuk pengecasan penuh pula, model ini mampu bertahan selama 6 jam.

Berdasarkan harga serendah RM189 di Club Panasonic, pastinya model ini merupakan pilihan yang berbaloi untuk dimiliki.

Sekiranya anda mahukan sedikit penggayaan pada earphone anda dengan sentuhan moden klasik, Panasonic RP-HTX20 mungkin menjadi pilihan anda. Model ini dihasilkan daripada material aluminium, fabrik dan bahan-bahan lain yang berkualiti tinggi membolehkan audio yang dihasilkan juga sangat baik.

Seperkara yang kami sangat suka dengan model ini adalah rekaannya yang mudah dipakai dan tidak mudah jatuh. Memang tak stress memakainya. Juga menawarkan fungsi teknologi quick charge, pengecasan 15 minit membolehkan anda mendengar muzik 80 minit tanpa henti dan playback selama 8 jam 30 minit untuk pengecasan penuh. Sememangnya puas untuk melayan muzik dengan selesa tanpa risau hal hayat bateri.

Panasonic RP-HTX20 sedia dimiliki dengan harga serendah RM309 sahaja. Kesemua model ini boleh didapati secara atas talian terus melalui Shopee, Lazada atau Club Panasonic.

Sekarang ini merupakan masa terbaik untuk anda dapatkan produk audio daripada Headphone Club Panasonic. Sebabnya? Anda berpeluang menerima diskaun sebanyak 10% untuk semua produk headphone keluaran Panasonic beserta bekas air kaca yang premium untuk setiap pembelian.

Pastikan anda masukkan kod baucer ‘MUSICNOW’ sewaktu membuat pembelian di laman jualan rasmi Club Panasonic untuk berpeluang menerima diskaun hebat ini. Promosi ini berlangsung pada 16 September sehingga 23 September 2019.

Apa tunggu lagi? Ayuh dapatkan produk audio daripada Panasonic dengan diskaun hebat serta hadiah menarik untuk menikmati muzik dengan bergaya.


Kami Makan Di FizoMawar Kitchen Dan Ini 5 Perkara Yang Kami Lalui

Isu panas yang melanda Restoran FizoMawar Kitchen milik dua ikon terkenal tanah air, Fizo Omar dan Mawar Karim telah menarik minat kami untuk ke sini. Adakah segala tohmahan terhadap restoran mereka benar sebegitu?

Berikut adalah perkongsikan jujur, tulus dan mulus pengalaman tim Vocket Makan di FizoMawar Kitchen. Sebagai makluman, kedatangan kami kali ini bukan atas jemputan dan tanpa pengetahuan pemilik restoran.

Kami ceritakan satu per satu. Masa kejadian ialah Selasa (12 Januari 2016).

Perkara pertama yang akan menyambut anda di sini adalah sebuah replika perahu tradisional. Cantik. Katanya dibawa khas dari negara Thai. Kalau nak berselfie beramai-ramai, kami syorkan anda ambil gambar di sini.

Hiasan dalaman restoran ini agak simple. Terbahagi kepada 2 bahagian, berhawa dingin dan ruang terbuka. Meja kayu dan bangku digunakan untuk pelanggan menjamu selera.

Ketika kami tiba di sini, tidak ramai pelanggan di dalamnya. Kami disapa mesra oleh seorang pelayan lelaki. Kami ditanya sama ada ingin makan di luar atau di dalam. Kami memilih untuk ke ruang yang berhawa dingin dan pelayan tersebut membawa kami masuk ke dalam tanpa kompromi.

Duduk sahaja, kami diberi buku menu setiap seorang.

“Abang pilih dulu menu apa yang abang nak, kemudian tulis kod nombor makanan dekat nota order ni ye”  ujar pelayan tersebut sambil menunjukkan pensil dengan menggunakan ibu jarinya. Tertib elok.

Menu yang disediakan ringkas dan jelas. Setiap item diletakkan gambar bersama namanya dalam bahasa Thai beserta maksud, menjadikannya lebih mudah difahami dan senang untuk pelanggan membuat pilihan tanpa dahi berkerut. Kami andaikan mungkin ini buku menu yang baru.

Namun hanya ada 9 pilihan makanan dan 10 pilihan minuman sahaja yang sedia untuk dipesan buat masa ini dan selebihnya ditanda ‘coming soon’.

Kami memesan kesemua makanan yang boleh dipesan, bersama 3 jenis air yang berlainan.

Semua order pantas sampai ke meja kami. Jangkaan kami air akan sampai dalam masa 29 minit ternyata meleset bila ia sampai hanya dalam masa kurang 5 minit!

Makanan pula tidak sampai 10 minit. Mengagumkan!

Walaupun pelanggan semakin bertambah, bila saja kami menambah order, tetap tidak perlu menunggu lama.

Kita mulakan sesi review dengan hidangan ala nasi briyani bernama Kau Mok Khai. Nasinya menggunakan beras Brasmati Thai berempah dihidangkan bersama seketul ayam dan homemade sos Thai. Saiz hidangannya ‘just nice’ bak kata orang Bangi.

Menariknya, ia dihidangkan di dalam bekas anyaman unik. Jika anda penggemar nasi briyani, pastinya ini pilihan anda. Rempahnya agak kuat terasa, tetapi kembali seimbang bila digaulkan dengan sos Thai yang disediakan.

Musykil kenapa dinamakan Nasi Rebus (kami rasa lebih sesuai nasi kukus), hidangan ini adalah nasi putih berlaukkan ayam bijan, kuah gulai, sambal belacan dan 2 keping mentimun. Pada kami, ini adalah hidangan simple tapi power!

Nam Kun, diterjemahkan sebagai Thai Black Soup Noodles manakala Nam Sai pula adalah Thai Clear Soup Noodles. Nam Kun berisikan kepingan daging manakala Nam Sai pula berisikan ayam. Asalnya rasa kedua-duanya agak plain, tetapi bila ditambah aksesori yang tersedia secukup rasa, hasilnya marvellous! Ini diakui sendiri oleh ahli baru tim Vocket Makan yang turut serta dalam misi kali ini.

Pad Thai atau Mee Goreng Thai yang dikatakan terkenal ini memang superb! Ia digoreng basah menggunakan pes homemade tersendiri. Disertakan bersama asam limau dan cayenne pepper (andaian kami), memang menyengatlah jika dicampurkan semuanya sekali. Nasihat kami, jangan!

Kami biasa dengan Lok Ching Ikan, tapi untuk Lok Ching Ayam dan Daging, inilah pertama kali kami jumpa. Bila dah masuk mulut, agak kecewa kerana rasanya tidak lebih dari bebola ayam dan daging biasa. Bahkan dengan harga RM5.90 untuk satu set 6 biji, kami rasakan ia agak kurang berbaloi.

Roti Stereng ini saling tak tumpah bak roti arab biasa, dihidang bersama Kari Daging Penang yang likat lazat. Dengan rotinya yang lembut, memang satu kombinasi yang kena. Makan sekeping ini pun boleh kenyang rasanya.

Oh lupa cerita air. Hasil dari rekomendasi pelayan di sini, kami dicadangkan air Cha Klau Yen, Cha Yen dan Soda Dheng Manou. Jangan risaukan namanya, setiap satu ada tertulis diskripsinya. Ternyata pilih air mana pun sedap. Manis memang manis, tapi itu kadar kemanisan biasa untuk orang Kelantan (Bangi kan penuh dengan orang Kelantan :)

Airnya memang dipek stylo! Sukatannya tertulis 30 teguk. Kami juga dinasihatkan untuk meletakkan plastik air itu ke dalam bekas nasi tadi bagi mengelakkan dari tertumpah. Jika tak habis, strap kembali dan bawa pulang. Boleh tahanlah bijaknya.

Kami menutup sesi kami dengan hidangan pemanis mulut iaitu kuih Kelantan bernama Akedut. Harum baunya. Bersaiz sederhana besar, ia dimasak dengan dibakar sempurna, mampu memberi kepuasan kepada peminat akok, eh, akedut.

Harga makanan di sini agak berpatutan. Apatah lagi semua harga yang tertera dikenakan tanpa GST.

Secara keseluruhannya, kami sangat berpuas hati dengan servis dan kualiti masakan di FizoMawar Kitchen ini. Baru mula beroperasi sekitar pertengahan Disember 2015 lalu, semestinya masih banyak penambahbaikan yang perlu dilakukan. Apa pun, FizoMawar telah mengambil langkah bijak dengan mendengar pendapat yang dilontarkan oleh pelanggan demi meningkatkan mutu restoran mereka.

Pergilah cuba sendiri. Jangan risau, insyaAllah tiada lagi meja yang bergoyang.

Nama Premis : FizoMawar Kitchen
Lokasi : No 9, Jalan 8/1, Seksyen 8, 43650 Bandar Baru Bangi, Selangor (waze)
Layari Laman Facebook dan Instagram.
Waktu Beroperasi : Selasa – Ahad, 11am – 11pm.

p/s: Bilik berhawa dingin harap sentiasa ditutup pintunya supaya hawanya kekal dingin.

Kemaskini: Resit makanan yang dibayar sendiri oleh 5 orang tim Vocket Makan. Terdapat tarikh, masa dan jumlah yang dibayar.

LIKE dan FOLLOW Vocket di Facebook serta Instagram


Kami Mencuba Servis Google Play Movies Yang Kini Ditawarkan Dengan Harga RM1.49

Pada awal tahun tahun lepas, Google Play telah memperkenalkan sebuah lagi servis terbaru untuk pengguna iaitu Google Play Movies.  Servis ini memfokuskan kepada penyewaan dan pembelian filem lama dan baharu.

Memandangkan baru-baru ini, Google Play Movies telah mengadakan promosi, kami sempat mencuba servis ini dengan harga RM1.49 sahaja untuk sebuah filem. Berikut merupakan pilihan filem yang tersenarai pada menu utama Google Play Movies.

Suatu perkara yang menarik mengenai Google Play Movies adalah pemilihan platform yang ingin ditonton. Pengguna diberikan pilihan untuk menonton filem sama ada di Youtube, Chromecast dan smartphone. Pemilihan sarikata daripada pelbagai bahasa yang banyak antara yang ditawarkan Google Play.

Walaubagaimanapun, kami agak kecewa dengan pilihan yang ditawarkan dimana cuma definisi SD ditawarkan buat pengguna smartphone meskipun menggunakan smartphone dengan paparan full HD. Hasilnya, filem yang ditonton tidak akan memenuhi skrin dan tidak begitu jelas sepertimana definisi HD.

Sekiranya filem yang ingin ditonton hanya tersedia di Google Play Movies, menggunakan Google Play Movies dilihat sebagai langkah yang berbaloi.

Jika filem yang ingin anda tonton tersedia di aplikasi penstriman yang lain seperti iflix dan Netflix, kami sarankan anda melanggan servis ini selama sebulan memandangkan kedua-dua ini servis ini berkongsi harga yang hampir sama untuk dua tempoh berbeza.

Buat anda yang ingin mencuba, kami sarankan anda cuba dengan waktu terdekat kerana tempoh promosi ini akan berakhir pada 23 Januari 2017 ini. Pihak Google cuma mengehadkan satu movie dengan harga promosi buat satu pengguna. Klik di sini untuk harga promosi.


‘Kami Miliki Bukti Sudah Briefing’ – Penerbit Berita Sangkal Dakwaan Dato’ Hattan Tidak Tahu Akan Live

Baru-baru ini jadi bualan ramai apabila Dato’ Hattan bertindak ‘sekolahkan’ pembaca berita ketika siaran langsung dan rakannya memaklumkan bahawa sebenarnya Hattan tidak mengetahui temu bual tersebut dilakukan secara live di kaca TV.

Susulan itu, penerbit eksekutif siaran atau program berita terbabit, Ibrahim Sani memaklumkan bahawa pihaknya memiliki bukti yang Hattan sudah diberi keterangan daripada pihak Awani sebelum bersiaran langsung.

Menerusi laporan, pihak Astro Awani menafikan dakwaan bahawa pihaknya tidak memberikan penerangan ringkas kepada Hattan sehingga dia bertindak menyekolahkan seorang pembaca berita Astro Awani yang dikatakan tidak membuat kajian sebelum bertanya soalan berkaitan pemergian Allahyarham Mael XPDC.

“Tidak tahu mana satu lagi teruk. Sama ada dia (Hattan) mengatakan beliau tidak diberi ringkasan atau fakta bahawa dia memilih untuk biadab hanya kalau program dirakam (pre-recorded) dan akan bersikap sopan kalau program untuk siaran langsung” kata Ibrahim.


Kami Percaya, Ini Sesuatu Yang Anda Belum Tahu Tentang Tugu Negara. Menakjubkan!

Sempena bulan kemerdekaan dan Hari Malaysia mari dapatkan sedikit maklumat bersejarah untuk hari ini.

Tugu Peringatan Negara (atau juga dikenali sebagai Tugu Negara) telah disiapkan pada 8 Februari 1966 sebagai penghormatan kepada lebih 11 ribu perajurit yang gugur dalam Perang Dunia Pertama (1914-1918), Perang Dunia Kedua (1935-1942) dan semasa Darurat (1948-1960). Ia terletak di ibu negara, Kuala Lumpur berhampiran dengan bangunan Parlimen.

Pada setiap tahun, 11 November, satu perbarisan hormat akan diadakan di Tugu Negara. Tugu tersebut menggambarkan sekumpulan tentera mengibar bendera negara, Jalur Gemilang. Setiap patung gangsa tersebut melambangkan pimpinan, getir, persatuan, siap sedia, kekuatan, keberanian, dan pengorbanan.

Tapi tahukah Tugu Negara ini pernah di bom satu masa dahulu?

Oleh kerana bencikan kerajaan, ingin melumpuhkan agenda mewujudkan keamanan dan cintakan negara di kalangan rakyat, pengganas komunis bertindak mengebom Tugu Negara pada 26 Ogos 1975. Kejadian itu berlaku kira-kira jam 5 pagi yang memusnahkan satu patung besar serta dua kepala patung yang jatuh dari kedudukan asal. Pihak berkuasa percaya letupan itu dilakukan Barisan Pembebasan Kebangsaan Malaya (MNLF).

Antara penduduk yang mendengar letupan itu adalah Tunku Abdul Rahman yang tinggal berhampiran. Unit Pemusnah Bom Polis menemui dua butir bom yang belum meletup di tempat kejadian serta kesan darah dipercayai milik pengganas yang cedera, tetapi masih sempat melarikan diri. Sebaik sahaja letupan itu berlaku, polis terserempak dengan dua orang dipercayai komunis menaiki motosikal tanpa memakai topi keledar dalam keadaan mencurigakan di simpang Jalan Traves dan Jalan Bangsar, Kuala Lumpur.

Namun pihak komunis telah menafikan penglibatan mereka dan menuduh ianya angkara perbuatan kerajaan sendiri sengaja merosakkan tugu tersebut yang dikatakan patung-patungnya menyerupai mirip wajah orang-orang barat seperti mempunyai hidung yang mancung supaya mempunyai alasan untuk mengubah-suai semula wajah patung tugu itu menyerupai rakyat Malaysia tanpa dituduh bersifat perkauman dengan menyalahkannya kepada pihak komunis.

Itu dia antara sejarah yang mungkin tidak diketahui umum. Mari doakan agar Malaysia kita sentiasa aman di bawah lindungan Rahmat Ilahi.


5 Sebab Apple Beli Startup VocalIQ

Syarikat Apple baru membeli VocalIQ, sebuah startup yang beroperasi di United Kingdom. VocalIQ mempunyai kepandaian bertutur sebagai pembantu virtual seolah-olah seperti Jarvis di dalam Iron Man.

Berikut adalah 5 sebab Apple membeli VocalIQ:

1. VocalIQ mempunyai kepakaran membantu komputer membuat keputusan seperti manusia.

2. VocalIQ membantu komputer lebih memahami bahasa manusia.

3. VocalIQ mampu bertutur atau menghasilkan bunyi yang lebih asli.

4. Menambahbaik fungsi Siri untuk iPhone dalam menjawab soalan dan memberitahu arah.

5. Mungkin digunapakai untuk kereta Apple di masa depan kerana VocalIQ mempunyai aplikasi sistem kereta.

Pengambilalihan VocalIQ oleh Apple ini pasti akan mengembangkan teknologi artificial intelligence secara am dan menambah nilai di dalam produk-produk Apple secara khusus di masa depan .

Jurucakap Apple mengesahkan pembelian tersebut dan menyatakan ia adalah satu kebiasaan bagi Apple membeli syarikat teknologi kecil dari masa ke masa.

Tiada butiran yang jelas didedahkan tetapi kumpulan VocalIQ dijangkakan beroperasi di Cambridge, bukan di ibu pejabat Apple di Amerika.

LIKE dan FOLLOW Vocket di Facebook serta Instagram


‘Kami Perhati Anda Semua’ – LHDN Ingatkan TikToker Dan Influencer Supaya Sukarela Isytihar Pendapatan

Mulai 1 Jun hingga akhir tahun hadapan, Lembaga Hasil Dalam Negeri (LHDN) sasarkan 50,000 pembayar cukai akan tampil dalam program pengakuan sukarela khas SVPD 2.0, lapor Buletin TV3.

Menurut Ketua Pegawai Eksekutif LHDN, Datuk Mohd Nizom Sairi antara kumpulan yang diharap dapat tampil adalah pemilik perniagaan yang bermula kecil dan telah berkembang dan layak membayar cukai. Ini selain golongan individu dan syarikat yang tidak pernah melaporkan pendapatan mereka sebelum ini.

Penekanan turut diberi kepada golongan ‘Influencers dan TikTokers‘ yang meraih pendapatan melalui perkhidmatan mereka dalam talian.

"Pendapatan ‘influencers’ dan ‘tikTokers’ boleh dinilai secara jelas melalui jumlah pengikut selain tontonan kandungan. Kami memerhati, ini sebagai peringatan bukan amaran, bahawa LHDN nampak apa yang berlaku, sila tampil kehadapan”.– LHDN

Berita penuh di https://t.co/FQq9vYMqVl pic.twitter.com/f64d6XiY2A

— Buletin TV3 (@BuletinTV3) March 16, 2023

“Oleh kerana mereka bergiat secara terbuka di khalayak ramai, kami memerhati, ini sebagai peringatan bukan amaran, bahawa lembaga hasil (LHDN) nampak apa yang berlaku, tampil kehadapan, ini peluang terbaik dalam SVPD 2.0, kata Datuk Mohd Nizom kepada Buletin TV3 dan Bernama selepas forum Deloitte TaxMax – The 48th series.

Jelasnya pendapatan ‘Influencers dan TikTokers‘ boleh dinilai secara jelas melalui jumlah pengikut selain tontonan kandungan yang telah dimuat naik atas talian. LHDN juga telah melaksana inisiatif untuk mengadakan sesi libat urus bersama golongan ini bagi memahami dan mendapatkan maklum balas daripada mereka.

“Kami sebenarnya ada inisiatif bersama mereka dan dapat maklum balas bentuk pendapatan yang mereka terima, kami telah beri nasihat, untuk tampil dan laporkan pendapatan mereka”. LHDN juga difahamkan telah membentuk satu unit khas bagi mengenal pasti golongan terbabit.

Untuk rekod, SVPD 2.0 ini diumumkan pada pembentangan Belanjawan 2023 oleh Perdana Menteri Datuk Seri Anwar Ibrahim. Program ini membolehkan pengampunan ke atas penalti 100 peratus terhadap cukai langsung dan tidak langsung yang tidak dibayar membantu menambah hasil kerajaan selain memberi manfaat kepada pembayar cukai yang ingin memanfaatkan inisiatif tersebut.

Pada tahun 2018 lalu pihak LHDN mengumumkan mereka menubuhkan sebuah unit khas bagi meneliti dan menyiasat mana-mana individu atau pemilik perniagaan yang menunjukkan sebarang harta kekayaan luar biasa di media sosial.


‘Kami Pun Rakyat Malaysia’ – Penduduk Warga Myanmar Di Bukit Malut Tuntut Layanan Sama Rata

Penduduk warga Myanmar yang tinggal di Bukit Malut, Langkawi, Kedah menuntut agar mereka dilayan sama rata seperti rakyat Malaysia yang lain serta diberikan keistimewaan sama seperti rakyat tempatan.

Mereka memberi alasan bahawa keturunan asal mereka merupakan rakyat Kedah yang dikenali sebagai Melayu Islam Kedah (MIK) dan mendakwa bahawa kerajaan Malaysia telah membenarkan mereka tinggal di Bukit Malut sejak awal 80-an lagi.

Sejak daripada itu, dianggarkan, ada kira-kira 1,000 rumah dibina di kawasan Bukit Malut yang merangkumi hutan paya, pesisir laut dan lereng bukit dengan jumlah penduduk dikatakan sudah melebihi 10,000 orang ketika ini, berbanding hanya kira-kira 800 rumah beberapa tahun lalu.

Namun mereka kesal dengan sebahagian rakyat Malaysia yang seolah-olah menafikan hak dan kehadiran mereka, malah ada pula sebahagian daripada rakyat tempatan yang masih menganggap mereka ini adalah pendatang asing tanpa izin (PATI).

Abdullah Mohd yang berusia 50 tahun, bekerja sebagai Imam Masjid Bukit Malut berkata bahawa kebanyakan warga Myanmar di Bukit Malut layak diiktiraf sebagai rakyat Malaysia kerana telah mendapat status rakyat Malaysia dan memiliki kad pengenalan.

Tambah Abdullah lagi, penduduk warga Myanmar yang menetap di Bukit Malut juga layak mendapat keistimewaan sama seperti rakyat tempatan dengan alasan bahawa mereka juga adalah sebahagian daripada rakyat Malaysia.

Dia merasakan adalah tidak adil jika penduduk Bukit Malut dinafikan hak mereka oleh kerajaan Malaysia walaupun mereka telah lama mendapat kerakyatan, “kami pun rakyat Malaysia dan perlu mendapatkan kemudahan sama seperti masyarakat lain,” katanya kepada Utusan Malaysia.

Manakala Jamaluddin, berusia 57 tahun pula berharap agar kerajaan Malaysia membela nasib mereka selaku sebahagian daripada rakyat Malaysia. Beliau juga menuntut agar disediakan satu kawasan penempatan baharu yang lebih selesa.

Ini bagi membuka peluang kepada generasi baharu keluarga di Bukit Malut untuk berkembang masa depan mereka kerana ramai dalam kalangan ahli keluarga warga Myanmar yang diberikan kerakyatan mendapat pekerjaan di agensi kerajaan dan mendapat tempat di pusat pengajian tinggi, kata Yaakub.

Untuk rekod, Pada Jun tahun 2019, Berita Harian pernah mendedahkan bahawa Bukit Malut sudah dianggap sebagai kawasan paling hitam di Langkawi berikutan berlaku banyak kegiatan jenayah, termasuk penyeludupan berikutan kehadiran warga asing tidak terkawal.

Penempatan haram Bukit Malut juga membesar dengan lebih banyak rumah dibina dan tapak baharu diteroka tanpa kebenaran pihak berkuasa. Penempatan mereka dikatakan bermula di kawasan rizab hutan paya bakau, tetapi kini sudah merangkumi kawasan lereng bukit sehingga menghampiri jalan utama.

Malaysia bakal hantar pulang 1,200 tahanan Myanmar kepada tentera laut. Klik pautan di bawah untuk membaca.

Malaysia Bakal Menghantar Pulang 1,200 Tahanan Myanmar Kepada Tentera Laut

Kenapa Masyarakat Muslim Rohingya Tidak Sepatutnya ‘Merayakan’ Rampasan Kuasa Di Myanmar?

Kemenangan Buat Muslim Rohingya, Mahkamah Antarabangsa Perintah Myanmar Hentikan Genosid


Kami Pun Rasa Mengantuk Setelah Melihat Ibu Kucing Ini Menidurkan Anaknya

Tiada yang lebih comel melihat ibu kucing yang gebu ini cuba menidurkan anaknya dengan meletakkan tapak kakinya ke atas dada anaknya perlahan – lahan. Video ini sudah mendapat perhatian lebih 250 ribu orang seluruh dunia.

Selepas melihat video ini anda mungkin terasa sangat “awww comelnya.”


Kami Pun Teringin Jadi Intern Di Google Setelah Melihat Ini

Bekerja di Google, siapa tidak mahu, kan?

Dengan kampus yang super cool, makanan percuma di sana-sini, orang-orang hebat menjadi mentor, peluang untuk mencipta sesuatu yang baru.

Dan ini pula pengalaman para intern di Google.

Mereka sangat bertuah, kami pun teringin jadi intern di Google setelah melihat video di atas.


Kami Sangat Setuju Dengan Nasihat Tentang Si Gadis Dan Rumah Idaman Ini

Sudah menjadi lumrah pasangan bercinta untuk hidup bersama dan membina mahligai bahagia.

Tidak lama lagi cuti sekolah. Pasti ramai yang bakal melangsungkan perkahwinan.

Kali ini kami ingin bawakan sedikit kupasan tentang simpanan dan tabungan bagi wanita single oleh Azizul Azli Ahmad.

Harapan kami agar ia dapat memberikan anda ruang untuk berfikir dan merancang masa depan anda.

Anggapan saya bahawa setiap gadis perlukan kediaman. Impian bila kawin suami akan sediakan rumah menjadikan anda gadis yang kurang mandiri. Untung jika dapat suami yang berkualiti. Bagaimana jika dapat suami yang macam roti, hari keempat sudah kulat disana sini.

Rumah yang dibeli sebelum nikah bukan harta sepencarian. Jika suami tetiba ‘meroyan’ anda masih ada kediaman. Tidak tinggal disurau atau tepi jalan. Atau kembali kekampung halaman. Lebih istimewa ia sebuah pelaburan, yang menjanjikan pulangan.

Mulalah merancang cari sebuah kediaman, biar kecil tetapi mapan. Persiapan untuk masa depan. Langit tidak senantiasa ada awan, kadang kadang hujan sampai petang.

Bercinta memang indah, sediakan payung sebelum basah. Bila mata lebam baru nak gelabah. Menangislah anda tak sudah sudah.

Satu Gadis Satu Kediaman Jadikan ia satu impian.

Credit : Azizul Azli Ahmad, dengan izin.


Perbualan Anak dan Ayah Mengenai iPhone 6 Ini Amat Menyentuh Hati

Iphone 6 dilancarkan sekitar bulan September tahun lalu dan sejak daripada itu ianya menjadi telefon pintar kegilaan ramai termasuklah di Malaysia. Telefon pintar terkini Apple ini juga merupakan peranti terbaik di dunia ketika ini.

Baca: Tips Berkesan Hilangkan Calar Pada Skrin iPhone Anda

Dalam kegilaan ramai orang mahu memiliki sebuah iPhone 6, pelbagai cerita menarik dan kelakar berlaku di serata dunia gara-gara telefon pintar ini.

Hari ini, kami mahu kongsikan sebuah perbualan yang berlaku antara seorang bapa dengan anak perempuannya yang baru sahaja membeli sebuah iphone 6 lengkap dengan screen protector dan cover phone yang sangat cantik.

Gadis :  Assalamualaikum ayah, tengok ni saya baru beli iphone 6 dan aksesori lengkap untuknya. Cantik tak?

Bapa : Waalaikumsalam, oh patutlah happy semacam hari ni. Cantiknya telefon baru kamu ni, mesti mahal kan harganya?

Gadis :  Alhamdulillah ada duit lebih sedikit dapatlah beli iphone 6 ni dengan harga RM2500. Untuk aksesori pula RM70 untuk cover phone dan RM20 untuk screen protector. Dapat juga saya cari pengganti handphone lama saya yang uzur tu, ayah.

Bapa : Kenapa kamu beli screen protector dan cover phone tu? Kalau tak beli kan dah boleh jimat RM90. Betul tak?

Gadis :  Ayah, rugilah saya berhabis banyak duit untuk beli iphone 6 ni kalau saya biarkan dia macam tu je. RM90 tu boleh elakkan iphone saya ni calar dan rosak.

Bapa : Jadi maksud kamu iphone 6 ni mudah rosak lah ya? Kiranya kamu setuju lah kalau ayah cakap syarikat Apple yang buat smartphone ni tak bagus sebab dia tak utamakan ciri keselamatan buat iphone?

Gadis :  Bukan macam tu ayah, iphone ni dah cukup bagus cuma kita nak pastikan telefon ni tidak cepat calar. Apple sendiri pun turut menggalakkan orang ramai gunakan cover untuk iphone 6 mereka.

Bapa : Tapi kalau gunakan cover dan protector tu semua, nanti iphone 6 tu dah tak cantik lah. Dah tak original.

Gadis :  Hahaha, mana adalah ayah. Sekarang ni dah bermacam-macam design cover phone yang cantik-cantik ada kat pasaran boleh pilih je mana-mana yang kita suka. Tengok iphone 6 saya ni nampak lebih cantik kalau dikenakan sekali dengan cover phone warna pink ni.

Bapa : (memandang anak perempuannya dengan senyuman penuh kasih dan sayang) Anakku, kamu tahu kan ayah sangat sayang terhadap kamu? Kamu sanggup berhabis RM2500 untuk sebuah iphone 6 dan tambahan RM90 untuk keselamatan telefon kamu. Begitu jugalah dengan ayah yang sudah banyak berkorban untuk membesarkan kamu, dan apalah maknanya jika kamu tidak menutup aurat demi keselamatan kamu sendiri. Iphone kamu tidak akan dipersoalkan diakhirat kelak tetapi anakku, ayah dan kamu inilah yang akan menjadi persoalan di padang mahsyar nanti.

Semoga kisah antara dua insan diatas ini dapat memberikan pengajaran buat kita semua. Kalau anda rasakan kisah ini memberikan manfaat, jangan lupa untuk kongsikannya dengan rakan-rakan yang lain.

Baca Juga Cerita Ini: Bagaimana Sebuah iPhone 6 Mampu Menyelamatkan Perkahwinan Lelaki Ini


Kami Sangat Teruja Melihat Angkasawan Pertama Malaysia Dengan Dokumentari Ringkasnya Di ISS

Siapa yang tidak kenal Angkasawan pertama Malaysia, suka kami ingatkan nama beliau ialah Datuk Dr. Sheikh Muszaphar Shukor. Beliau merupakan seorang rakyat Malaysia Islam pertama berada di International Space Station yang berlepas dengan pesawat angkasa lepas Soyuz TMA-11.

Untuk maklumat tambahan, beliau berada di ISS selama 192 hari, bermula 12 Oktober 2007 – 19 April 2008. Sepanjang berada di ISS, beliau ada membuat beberapa video ringkas dengan suasana apa yang dialami olehnya di atas sana.

Tahniah Malaysia kerana sudah ada angkasawan pertama mereka. Agaknya bila lagi angkasawan dari Malaysia yang lain akan naik ke atas?

Sumber video dari Islamic Shura Council of Southern California


Kami Sangat Tidak Setuju Dengan Inovasi Ini. Kami Yakin Ibu Bapa Prihatin Juga Pasti Membantah Keras

Sewaktu pertama kali melihat gambar ini kami terkejut besar!

Tanpa berfikir panjang kami terus tidak bersetuju.

Kami pasti jika anda adalah ibu bapa, anda juga tidak akan setuju.

Tak kan sampai begini sekali mahu berikan susu pada anak?

Teringat hamster peliharaan dirumah. Maaf anak kami bukan hamster. A BIG no no to this feeding system!

Tapi selepas disiasat rupanya ini adalah prank gadjet yang boleh dijadikan hadiah khas untuk mereka yang bakal menimang anak.

Hadiah untuk baby pun boleh buat prank jugak? Sabar aje lah.

Ps : Alang-alang nak bagi hadiah, bagilah yang memang boleh digunakan. Baru tak membazir. Tak gitu?


Kami Sangka Ini Contengan Muka Yang Biasa. Setelah Lihat Gambar Ke-3, Mulut Kami Terbuka Lama

Beliau adalah seniman Sepanyol yang terkenal dengan lukisan hyper-realistic. Lihat sahaja lukisan beliau dibawah, sekali pandang tentu anda fikir ia adalah gambar yang ditangkap menggunakan kamera bukan?

Morales mewarisi bakat ini daripada datuknya sendiri. Sejak dari kecil, beliau sanggup menemani datuknya berjam-jam lamanya untuk melihat apa yang datuknya hasilkan. Dan kini beliau adalah antara seniman terbilang yang mampu menghasilkan lukisan yang luar biasa.

Apa yang menakjubkan, beliau mampu menghasilkan lukisan hyper-realistic yang bersaiz besar hanya dalam masa sebulan!

Beliau telah dipaparkan di pelbagai galeri di Eropah dan beliau kini dalam persediaan untuk persembahan solo pertama beliau di Amerika Syarikat. Jika anda berminat untuk menjadi seperti beliau, anda boleh mengikuti kelas beliau di Sepanyol (hehe).

Sila ikuti Eloy Morales di facebook sekiranya anda ingin mengetahui lanjut tentang beliau.


Kami Sangkakan Lokasi Cantik Ini Di Venice Dan New Zealand, Rupanya Di Thailand

Nota Editor: Perkongsian ini adalah daripada Azwan Trainpackers. Kami kongsikan semula di sini dengan izin daripada penulis. Nampaknya semakin banyak lokasi menarik yang boleh anda terjah jika travel ke Thailand.

Siapa yang rasa belum berkemampuan untuk ke Venice Italy atau nak tengok ladang dekat New Zealand, tak perlu risau. Korang cuma pergi ke negara jiran kita di sebelah ni je dah ada bandar ala Venice dan ladang lembu ala New Zealand tu hehehe.

Siapa yang akan ke Bangkok tu boleh la cuba datang ke daerah di utara Bangkok ni iaitu Nakhon Ratchasima.

Korang boleh ambik keretapi laju atau keretapi biasa dari stesen Hua Lamphong Bangkok ke stesen Nakhon Ratchasima.

Perjalanan keretapi dalam 5 jam 30 minit macam tu je. Harga dalam 50 Thai Bath (RM6).

Kemudian bila tiba di stesen keretapi Nakhon Ratchasima korang ambil la teksi, bas atau TukTuk nak ke Khao Yai iaitu pekan kecil di Nakhon Ratchasima ni.

Kalau naik TukTuk dari station train Ratchasima ke Khao Yai harga dalam 100 Thai Bath (RM12). Dekat situ terdapatnya bandar seperti Venice ni yang bernama Primo Piazza Khao Yai dan jugak ladang lembu seperti di New Zealand tu yang bernama Chockchai Farm Khao Yai.

Dari station train Nakhon Ratchasima ke Khao Yai ni jaraknya dalam 25 km mcm tu.  Waktu kedai di primo piazza adalah dari pukul 9 pagi sehingga 9 malam dan Ladang Chockchai farm tu dari 9 pagi hingga 6 petang saja.

Baca: 8 Destinasi Menarik Dengan Harga Bajet Yang Boleh Dikunjungi Di Thailand

Berada di pekan Khao Yai, Daerah Nakhon Ratchasima

Berada di Khao Yai daerah Nakhon Ratchasima

Terdapat jugak di situ The Factory Chocolate dan bandar Palio Khao Yai.  Dekat Primo Piazza Khao Yai ni jugak terdapat hotel kalau korang nak tinggal bermalam di situ ya.

Cadangan aku korang pergi masa bulan Januari atau Febuari sebab sejuk dan berkabus. Nampak real sikit seperti di negara Europe hehehe.  Selamat berjalan!!

Baca lagi: 6 Strategi Berjimat Sewaktu Travel Di Bangkok, Thailand

LIKE dan FOLLOW Vocket di Facebook serta Instagram


5 Sebab Dapur Menjadi Ruang Penting Di Dalam Rumah

Semasa tinggal di luar negara, penulis mendapati dapur-dapur rumah disana bersaiz besar dan luas. Apabila menonton drama dan filem pula, kebanyakan adegan ada dibuat di dapur yang akan memaparkan kehidupan watak-watak di dalam cerita tersebut berbanding di ruang tamu.

Sebenarnya banyak budaya di dunia ini menekankan bahawa dapur adalah jantung hati sebuah rumah. Ini antara sebab-sebab mengapa dapur menjadi ruang penting di dalam rumah:

Ramai mengatakan dapur adalah jantung hati rumah terutama bagi mereka yang minat memasak kerana di dapurlah terciptanya makanan-makanan yang lazat dan dimasak dengan rasa kasih sayang untuk dihidangkan kepada orang-orang tercinta.

Setiap hari kehidupan bermula di dapur bagi mengisi perut kosong sebelum pergi ke tempat kerja atau tempat belajar.

Ia adalah tempat pertemuan pertama keluarga di pagi hari sekiranya keluarga mengamalkan makan sarapan bersama.

Bagi keluarga sebegini, dapur menjadi salah satu tempat yang intim bagi perhubungan keluarga mereka. Penuh rasa kasih sayang dan tanggungjawab sesama ahli keluarga.

Dapur yang baik adalah ruang yang turut berfungsi sebagai tempat berkumpul ahli keluarga. Ia bukannya semata-mata sebagai satu tempat memasak sahaja.

Oleh kerana itu kebanyakan pereka mengetengahkan idea untuk menempatkan sofa atau meja kaunter atau menghubungkan dapur dengan konsep terbuka menghadap luar rumah agar ia menjadi tarikan untuk keluarga dan rakan rapat menghabiskan masa disitu.

Selain itu, ia memudahkan aktiviti keluarga dijalankan disitu. Contohnya BBQ dan sambutan hari jadi.

4. Dapur tidak lagi menjadi tempat seorang ibu memasak seorang diri

Dapur yang mempelbagaikan fungsi sebagai ruang makan, ruang keluarga dan ruang tamu telah menarik ahli keluarga berkumpul disitu sehingga dapur menjadi ruang alternatif untuk bersosial sesama ahli keluarga dan rakan rapat.

Dapur boleh menjadi pengikat kekuatan kasih sayang dan tanggungjawab sekiranya penghuni rumah memaksimakan penggunaan dapur.

Kebiasaannya sewaktu ibu memasak di dapur, anak-anak diletakkan di ruang tamu atau tak dibenarkan masuk ke dapur kerana dikhuatiri mengganggu ibu memasak. Malah, ada yang menyatakan dapur adalah tempat yang bahaya untuk anak-anak. Oleh kerana anak-anak dijauhkan daripada dapur sejak kecil telah membuatkan mereka tidak ringan tulang untuk membantu ibu di dapur apabila dewasa kelak.

Maka, dengan mempertingkatkan keselamatan dan fungsi, dapur boleh menjadi tempat yang baik untuk ibu dan anak. Ia juga boleh mencipta bonding time antara mereka.


Kami Tahu Anda Dari Kelantan Bila Anda Berkata Begini

Kami terjumpa artikel ini ketika sedang melihat Facebook kawan.

Walaupun tidak memahaminya 100%, kami mendapati artikel ini amat lucu, dan harus dikongsi. Setelah mendapat pengesahan dari kawan-kawan yang berasal dari Kelantan yang artikel ini OK dan selamat, maka kami paparkan ini untuk bacaan tuan dan puan.

Artikel ini ditulis oleh Tuan Razzi Rahman, pemuzik dan pakar motivasi.

Adakah anda orang Kelantan? Cara percakapan anda baik. Bahasa Malaysia anda pun baik. Bila bertutur langsung tidak kedengaran slang mana-mana negeri. NAMUN… Identiti Kelate anda dapat dikesan Tanpa Anda Sedari bila anda terlalu CONFIDENT je bercakap seperti 90 ayat di bawah…

1. Saya rasa kena lalu ikut jalan atas tembak tu, baru laju sikit.

2. Encik, sabar-sabar. Lorak nak pergi kemana tu

3. Saya kurang suka warna kelabu tahi anying ni

4. Sakit hati betul saya dengan dia yang kerenat kat saya

5. Mari kita pergi encik, hujan sudah serik ni

6. Adik tuang air tu jangan banyak dik…padam-padam dah banyak tu

7. Kakak… bungkuskan saya pulut lempa satu

8. Macamana awak basuh baju ni habis pertik sawa

9. Adik…bagi saya tudung gelas ni…saya nk bawa kelik air ni

10. Mula-mula panaskan minyak…masukkan bahan kisar….tumis hingga naik bau…kemudian masukkan awas

11. Maaf la ya…rumah bujang macam ni la memang berkubang

12. Pasang cadar dan sampul bantal ni…bg nampak kemas sikit

14. Tolong ambik kunci motor dalam sorak meja tu

15. Ayang…camne dah sial ke belum demam ayang tu?

16. Kejap ye…tadi petir, tu letrik tak ada…sebab suis berjentap

19. Makcik…bagi pletin satu, senang sikit nk minum air ni

21. Itik suka sangat la kalau main air char

22. Dik…jangan hungar laju sangat…nanti rebah

23. Tolong ambilkan suis kereta aku kt meja tu.

24. Boleh tolong koho sikit bercakap tu? Bising! Gelegak telinga saya

25. Suami saya semenjak kebelakangan ni gelenyar sungguh

26. Ishh budak-budak remaja zaman sekarang ni parok-parok belaka

27. Apa yang duk berleber tu gak Yang, pening mutar kepala abang tau

28. Aihh kereta saya ni selalu berona la kalau time nak gi kerja

29. Letih sungguh semalam sampai saya jendera tak sedar apa

30. Takut nak lalu gerentok kayu ni, kan rutuh

31. Apa nak susah-susah potong, repih aje la

32. Tunngu semeta ya, saya mandi dulu, belengah badan ni

33. Bagus Ronaldo control bola, tapi sayang bola tu nacar jauh tadi

34. hati-hati, pegang la julai pokok tu jatuh nanti

35. Mengapa dia tu, menyetok karun, kesian pulak

36. Sudah banyak kali dah awak terkena dengan dia, mengapa tak perik lagi?

37. Jangan risau la lauk blana lagi ni, makan-makan!

38. Eh awak tertinggal bas ke, mengapa tidak cepat-cepat hambat tadi?

39. Semalam overtime, takkan hari ni pun kena ovetime juga, tak cekak la saya

40. Selalu bila saya mari di pejabat awak ni, awak selalu mengelik la

41. Aduh sakit kaki jerelus dekat birai parit td

42. nasiblah airnya taha kalau tak basah benjeruk dah

44. Pakcik…nak beli menisam kerek 2 ringgit…letak dalam jabir rokrak

45. Balik rumah makan selalu nasi tu..takut basi

46. Banyak betul laa nyamak dalam bilik ini

47. Nakal-nakallah awk semua ni..nak suka saya dibuatnya

48. Ya Allah banyaknya tahi ayam monan kat tangga ni

49. Tea O ben sa, airnya muda sa…ahh lega nya.

50. Jangan main bawah pokok kelapa..nanti luruh woh nyor, tak dengar kata la…

51. Apa korang cakap ni..aku tak faham belah mana

51. Eee budak-budak ni asyik mengukas pokok, degil betul!

52. Siapa yang menanak nasi tu hangit lentung bau

53. Encik, uncle saya tak bagi tempek iklan dekat dinding ni

54. Saya tidak boleh main fb lama-lama takut dimurih isteri saya

55. Anak saya perlu bawa bocong tak untuk hari sukan, cikgu?

56. Jangan main di tanah nanti cemar kaki..

58. kenapa pasang radio tu kuat sangat…gegang la

59. Duit ade. Tapi tak tau la ade cemak mane lagi

60. Pakcik bagi peletim satu nak minum air..

62. Jom sayang kita berjalan di bira pantai.

63. Orang ingat saya orang KL, sebab tak ada sikik habuk pun sleng kelantan

64. Ok murid2…bersedia ye…1..2..3…hunggar!

65. Bang.. Beri Burger 5. 2 tu bungkus, supit suku ya…

68. tolong gahal kuat sikit kat patat kuali tu

70. Eh awak ni glenyar laa kutir baru tahu

73. Saya rasa dah perik tengok cerita hantu la

74. Kak..Bungkus mee goreng dua…buat samah2 ye

76. awak dah buat terbit duit dari bank?

78. Abang!! Tolong pukul gambar saya jap

79. Eh…apa tidur luar ni, pergi tidur tempat nu

80. Katil ini mmg bagus utk tulang belakang. Dan mmg sangat selesa. Kalau tido pon tak kabar.

81. Tolong ambilkn air…sy tak boleh bangun kaki sy serban ni

82. Buah ape yang ada jual kt kedai bawah? Macam2 ada bos, buah PAUS pon ada

83. Kenapa ramai sgt org dok gelewat dlm kedai tu….

84. Uncle tolong tukar bol lampu motor ni.. da terbakar..

85. Sy xtau la mana ilang kunci td…sy gagal dalam poket sy pon xde..

87. Cik tlg datang cni kejap…,ada mat saleh xleh nk benyawa

89. “mkn lauk apa td? “Ike kronge” jwb dia.. “hah!? Ikn apa?” … “mkn ikan kerongang”

90. kak, nk nasi ayam gulai 2 satu taruk sayap satu lagi taruk monggem capur batang tengkak yer…

Hehehe… confident je cakap kan – This collections are collected from around the online, in the comments and among friends ni, I dedicated this to all Kelantanese with love, enjoy! – Razzi Rahman


Kami Tahu Harga Minyak Naik, Tetapi Tidak Perlu Buat Prank Melampau Seperti Lelaki Ini Kerana Ianya Bahaya

Seorang prankster, Roman Atwood, cuba melakukan prank yang melampau.

Dia berpura-pura mencuri petrol dari kereta orang lain.

Memang silap besar sebab ‘mangsa’ sudah bertukar menjadi ‘pemangsa’.

Kesian, tapi tergelak jugak kami kat sini. Serve you right, man!

——————————————————-
Ikuti pelbagai kisah menarik di The Vocket.


‘Kami Tak Boleh Lagi Jadi Pasangan’ – Kapsyen Sharifah Sakinah Cetus Tanda Tanya

Sejak pelakon Sharifah Sakinah berpisah dengan bekas suaminya yang dahulu, Sharifah Sakinah bernikah pula dengan Michael Hansen, lelaki berasal dari Sweden.

Mereka mengakui sudah berumah tangga sejak Februari yang lalu, namun dirahsiakan oleh Sakinah mengenai perkahwinannya atas faktor peribadi.

Sakinah juga memberitahu dia kerap berulang alik dari Sweden ke Malaysia kerana masih ada tanggungjawabnya sebagai seorang ibu untuk selalu menjenguk anaknya yang berada di Malaysia.

A post shared by Sharifah Sakinah Al-Khaired (@sharifah_sakinah)

Bagaimanapun, Sakinah menjadi bualan ramai kerana perkongsian terbaharunya di laman Instagram miliknya mencetuskan tanda tanya kepada netizen.

“Kami mempunyai pendapat yang berbeza, kepercayaan berlainan, perspektif dan ideologi. Disebabkan itulah kami tidak boleh menjadi pasangan lagi. Inilah pengakhiran,” tulisnya.

Sakinah juga bertindah untuk menutup ruangan komen bagi foto yang dimuat naiknya itu.

Hasil kajian menerusi Instagram Sakinah dan suami, mereka ada berkongsikan gambar percutian mereka pada bulan Oktober lalu kelihatan gembira dan bahagia semasa berada di tempat percutian tersebut seolah tidak ada berlaku perkara yang tidak diinginkan.

Sehingga ke ketika ini, Sakinah masih belum mengeluarkan kenyataan lanjut mengenai perkongsian beliau yang penuh tanda tanya tersebut.


Kami Tak Pasti Bagaimana Mahu Lalui Highway Ini. Memang Real. Wow!

Atlantic Ocean Road di Norway (dikenali dengan nama tempatan Atlanterhavsveien) merupakan highway sepanjang 5km yang melalui beberapa buah pulau.

Bukan itu saja, highway ini juga mempunyai lingkaran dan pusingan seperti roller coaster.

Roller coaster dalam kereta sambil disirami air laut. Harus angin pun kuat ni.


Kami Tak Pasti Mahu Rasa Kagum Atau Seram Dengan Aksi 2 Lelaki Ini. OMG!

Jika anda pernah lihat aksi stunt atau berjumpa dengan ahli lagak ngeri, pasti anda kagum dengan keberanian dan kecekapan mereka beraksi di depan kamera.

Tapi bagaimana pula jika aksi stunt ini dilakukan oleh amatur yang tak pernah masuk sekolah stunt?

Ini namanya Mat Rempit. Apa pun boleh termasuk tak pakai helmet dan selipar, janji boleh merempit. Baju tebal siap ada cover di lutut dan siku? Lagi tak adalah jawabnya.

Kami ingin kongsikan aksi bahaya ini sebagai pengajaran buat anda. Betapa berbakatnya mereka ini tapi sayangnya ditempat yang salah.

Amaran! Jangan tiru aksi macam ni dik. Mati katak aje nanti.

Kalau rasa nak berlumba, cubalah cari tempat dan guru yang betul. Mana tahu boleh jadi Shahrul Yuzi nombor 2 pula. Ada juga faedah dan boleh jadi kebanggaan mak ayah dan negara. Silap gaya ramai yang melamar untuk jadikan menantu ;)


Kami Tanyakan Kepada Rakyat Malaysia Tentang Kewangan Masa Hadapan Mereka, Ini Jawapannya

Dari kecil, kita telah diajar untuk menabung wang simpanan demi kelangsungan masa hadapan.

Tahukah anda bahawa sebuah kaji selidik yang dilakukan Bank Negara Malaysia (BNM) mendapati 75 peratus daripada penduduk negara ini tidak mempunyai wang simpanan sekurang-kurangnya RM1,000 sekitar tahun 2020.

Walhal, kita bukan saja boleh menabung di bank, malah kita juga boleh melabur di tempat pelaburan lain, yang mana kami percaya tiada siapa lagi yang tidak tahu tentang ASB di zaman semuanya di hujung jari.

Jadi, bagaimana setelah dua tahun berlalu? Jom kita dengar apakah pendapat orang Malaysia tentang simpanan mereka untuk masa hadapan? Dan apa akan jadi pada simpanan mereka bila kita dah tiada di dunia? Jom dengar jawapan mereka dalam video di bawah.

Rata-rata rakyat Malaysia yang Zaidi tanya mempunyai simpanan mereka untuk masa hadapan. Ada juga antara mereka yang dah ada plan untuk simpanan mereka jika mereka sudah tiada lagi di dunia ini.

Anda pernah dengar tentang Hibah Amanah?

Sebenarnya, ia adalah perancangan awal untuk kita pastikan orang yang kita sayang akan dapat mewarisi harta/simpanan yang kita tinggalkan. Lebih-lebih lagi bagi golongan yang masih mempunyai anak-anak kecil, kesemua anak perempuan, anak istimewa dan anak angkat.

Salah satu solusi dalam perancangan harta warisan untuk orang tersayang adalah melalui instrumen Hibah.

HIBAH AMANAH adalah perkhidmatan pengurusan harta pewarisan yang disediakan oleh Amanah Saham Nasional Berhad, ASNB untuk para pelaburnya.

Kematian itu pasti dan kita tak tahu bila ianya akan berlaku sebab itulah penting untuk ada perancangan pewarisan. Jadi kenapa Hibah Amanah adalah pilihan terbaik untuk pewarisan?

Jadi jika anda ingin pastikan orang yang kita sayang akan dapat mewarisi harta/simpanan yang kita tinggalkan seperti jumlah yang kita tetapkan, gunakanlah Hibah Amanah. Dapatkan sekarang, promosi harga pendaftaran di SINI.


Kami Telah Menerima Sokongan Menukar Multi-Akaun Pada Instagram Dan Ianya Sangat Membantu

Awal pagi ini Instagram melalui blognya telah memperkenalkan sokongan multi-akaun untuk semua pengguna. Sokongan ini hadir selepas Instagram menguji sokongan ini pada platform iOS dan Android.

Kini, pengguna boleh log in banyak akaun pada satu smartphone. Tidak perlu lagi beli smartphone kedua, ketiga, keempat untuk log in akaun berbeza.

Sokongan terbaru ini sangat memudahkan pengguna yang menguruskan banyak akaun Instagram, sama ada dengan tujuan berbisnes, fake account untuk menjadi pahlawan papan kunci atau pun menguruskan akaun kucing yang dibela. Ada juga yang menggunakan banyak akaun untuk mengikuti 11 traveler popular Malaysia di Instagram.

Cara untuk menggunakan multi-akaun ini sangat mudah walaupun kami perlu menunggu sejam dua untuk mendapat kemaskini dari Instagram. Anda boleh tambah akaun baru pada menu setting. Kemudian hanya perlu tap pada username di bahagian atas profile untuk menukar akaun.

Sekiranya anda tidak jumpa add account pada bahagian setting mungkin anda perlu tunggu sedikit masa lagi dan kemaskini app Instagram anda dahulu.

Oh ya, jangan lupa follow @thevocket di Instagram.


Kami Teringin Sangat Membeli Aiskrim Di Istanbul. Dan Ini Sebabnya

Sekumpulan pelancong ingin membeli aiskrim di Istanbul.

Dan lihatlah – penjual aiskrim bukan sahaja menggembirakan pelancong ini dengan aiskrimnya yang sedap, tetapi juga dengan kostum yang menarik dan aksi usik-mengusik yang mencuit hati.

Oh, teringinnya bawa penjual aiskrim itu jumpa keluarga saya – supaya dia boleh usik mereka :p